text:
Methøg ferðafólkatøl í august
Ferðafólkatølini hjá Atlantic Airways settu met í august, tá fleiri enn 34.500 ferðafólk flugu við rutuflogførum og tyrlum samanlagt. Tað eru átta prosent meira enn í august í fjør. Higartil í ár hava 210.400 ferðandi flogið við rutuflogførum og tyrlum tilsamans, ið eru 8 prosent fleiri enn sama tíðarskeið í fjør, tá ið 194.200 ferðafólk flugu við føroyska flogfelagnum.
Stórur vøkstur í tyrluflutninginum
Í august hava tyrlurnar flogið 1.488 ferðafólk, ið er 102% fleiri enn í august í fjør, umframt at bjargingartyrlan hevur havt 76 útkallingar higartil í ár, ið er meira enn alt 2015 tilsamans.
Betri reglusemi
Í august varð flogið rættstundis í 88 prosentum av øllum fráferðum – t.e. seinking styttri enn 15 minuttir. Higartil í ár er flogið rættstundis í 87 prosentum av øllum fráferðum. Tað eru 3 prosentstig betri enn sama tíðarskeið í 2015. Í august eru øll flogfør farin á flog á ætlaða fráferðardegnum, og tað merkir, at reglusemið var 100 prosent.
Eitt flogfar úr flotanum
Í komandi viku fer eitt av A319- flogførunum, ið Atlantic Airways hevur langtíðarleigað, úr flotanum. Sostatt verða tað tvey flogfør, ið røkja rutuflúgvingina fram til desember mánað, tá nýggja Airbus320 flogfarið kemur til Føroya.
Sheepview
Atlantic Airways eigur ein sera virknan leiklut í marknaðarføringini av Føroyum sum ferðamannaland. Í summar hevur Atlantic Airways saman við Visit Faroe Islands verið við í stóra Sheepview360 átakinum, ið hevur sett sjóneykuna á Føroyar sum ferðamál. Átakið hevur skapt sera jalig afturljóð uttanlands, og mett verður, at átakið higartil hevur havt eitt marknaðarføringsvirði á meiri enn 200 mió. kr. Átakið hepnaðist sera væl, og tað er eydnast at fáa risafyritøkuna Google at kortleggja Føroyar í eini serføroyskari útgávu.
Lægsti ferðaseðlaprísur nú 699 kr.
Nýggja ferðaseðlaskipanin og broytingin í veitingini umborð komu í gildi í morgun. Bíligastu einvegis ferðaseðlarnir á Danmarkar-rutunum og NORÐ-rutunum (t.e. Reykjavík, Bergen og Edinburgh) fáast nú fyri 699 krónur. Bókast skal í seinasta lagi 60 dagar frammanundan.
SÓL (næstan) alt árið
Gran Canaria er nýtt ferðamál á hávetri við fráferðum í desember 2016 og januar 2017. Nýtt ferðamál komandi summar er Lissabon, sum saman við Barcelona, Mallorka og Kreta verður partur av SÓL-rutunum hjá Atlantic Airways. Harumframt verður hildið fram við rutuflúgvingini millum Føroyar og Keypmannahavn, Billund, Aalborg, Reykjavík, Bergen og Edinburgh.


c: text/html

text:
Týtt: Victor Danielsen
1. Mín sál er nú lukkulig vorðin
og syngur so glað og so fró,
mær frelsunnar boð eru borin –
hvør vóru tey tíðindi góð!
Niðurlag:
Ja, nú ljós er mín ferð,
Jesus vinur mín er,
mín trúfasti Frelsari!
Í hans felagi eg
ferðist tryggur mín veg
til heimstaðið gott
í Himlinum hátt.
2. Eg sælur í frið havi gingið,
alt síðan hann vinur mín varð,
eg skýli í trongd havi fingið,
í vandanum vernd er hann mær.
3. Mín byrði hin tunga er svunnin,
tí náðina havi eg sæð,
mær frælsisins morgun er runnin,
og náttin mær broytt er í dag.
4. Á klettinum æviga hvílir
mín sál, og har eigur hon frið,
ei stormur, ei fíggindans pílur
meg sakar við Frelsarans lið.

robotstxt: allowed

filter: keep


text:
Orð og lag: Tullius C. O’Kane
Týtt: Victor Danielsen
1. Hvørji eru tey, sum frí og frelst vit sjá
syngjandi standa Harrans trónu hjá,
glað tær gyltu hørpur slá,
tváað í blóðinum?
Niðurlag:
Frelst fór sálin heim í hin fagra, ljósa stað,
tváað í Lambsins dýra blóði;
har hon glað skal búgva hin endaleysa dag,
tváað í blóðinum.
2. Tað eru tey, sum her í ungdómstíð
lærdu at hvíla Jesu favni í,
stríddu her hitt góða stríð,
tváað í blóðinum.
3. Tað eru tey, sum her í sorg og neyð
søktu ta hjálp, sum Jesus teimum beyð;
sannleiksvegir gingu tey,
tváað í blóðinum.
4. Tað eru tey, sum liðu fyri hann,
sum teimum lív við krossins deyða vann;
nú tey einki saka kann,
tváað í blóðinum.
5. Glað nú tey ganga har við lívsins flóð,
krúnur tey bera, klæði hvít sum snjó;
har er friður, hvíla góð –
tváað í blóðinum.


text:
Tíðindi
29. januar 2018
Sum kunnugt skrivaði Føroya Lærarafelag undir semju á middegi hósdagin 25. januar 2018. Tað eru tey, sum hava fingið ta fatan, at samráðingarnar vóru avgreiddar ein fyrrapart, men soleiðis er tað ikki. Partarnir hittust fyrstu ferð á fyrireikandi fundi 22. juni 2017 og samdust um at handa hvørjum øðrum sáttmálakrøvini á fundi 31. august. Og soleiðis var gjørt. Seinasti fundurin áðrenn jól var 9. november. Tá skiltust partarnir uttan at avtala nýggjan fund. Stór ósemja var um eina orðing um kt-varðaøkið, og Fíggjarmálaráðið vildi ikki hoyra talan um eina lønarhækkan í prosentum, sum Lærarafelagið kravdi. Síðan hendi so mangt á arbeiðsmarknaðinum. Partarnir hittust aftur týsdagin 23. januar, og tá legði Lærarafelagið aftur krav fram um, at lønarhækkingin skuldi verða í prosentum og ikki í krónum, og vit avvístu framvegis ásetingini um kt-varðaøkið, sum Fíggjarmálaráðið/Mentamálaráðið høvdu orðað. Á fundi hósmorgunin 25. januar gekk Fíggjarmálaráðið við til, at lønarhækkingin var í prosentum, sum Lærarafelagið kravdi, og partarnir samdust eisini um eina orðing um kt-varðaøkið, umframt onnur krøv, sum semja var um frammanundan. Nevndin í Lærarafelagnum samdist um at taka undir við semjuni, sum hon lá á borðinum.
Tað eru tey, sum halda, at felagið gjørdi skjótt av. Men tað er so, at undir samráðingunum í 2015/16, sum endaðu við semju 4. mars 2016, høvdu partarnir tosað á fundi eftir fund uttan at flyta seg ein tumma, og tann søgan var nevndin samd um, skuldi ikki endurtaka seg. Vit skrivaðu undir tá, vit mettu, at nú komu vit ikki longur á hesum sinni.
Einki fakfelag hevur higartil gjørt eina semju, sum allir limir fegnast um. Og so var heldur ikki hesaferð hjá Føroya Lærarafelag. Tað er tó vert at minna á, at lønarliga, so er hetta besta semjan, sum Lærarafelagið hevur gjørt í 10 ár. Og felagið megnaði at bróta tann karm, sum var lagdur, og sum Fíggjarmálaráðið tvíhelt um.
Tað er heldur eingin loyna, at lærarar við ískoytisútbúgving eru ónøgdir við, at førleikaløn ikki var partur av semjuni. Tey føra fram, at tey ikki verða hoyrd av Lærarafelagnum, og at felagið ikki arbeiðir fyri teirra áhugamálum. Ónøgdin er væl skiljandi, men tað er ikki rætt, at undirfeløgini hjá Lærarafelagnum ikki verða hoyrd, og at felagið ikki arbeiðir fyri teirra áhugamálum.
Tá tað kemur til førleikaviðbøtur, so byrjaði søgan við semjuni, sum var undirskrivað í mai 2008. Í semjuni (avtala um flokking) stendur m.a., at Førleikaviðbót kann latast fyri eftirútbúgving. Tað var skjótt greitt, at Mentamálaráðið als ikki ætlaði at fylgja hesi áseting, og higartil hevur eingin lærari fingið førleikaviðbót, hóast heimild er fyri tí.
Lærarafelagið hevur í øllum samráðingum síðan tá, og eisini hesa ferð, havt krav um, at orðingin verður broytt til at Førleikaviðbót skal latast fyri eftirútbúgving. Og at tað annars verður latið upp fyri einum orðaskifti, millum Lærarafelagið og Mentamálaráðið, um at skipa viðurskiftini viðvíkjandi ískoytisløn fyri ískoytisútbúgvingar og leiðsluábyrgd. Mentamálaráðið hevur hvørja ferð einvíst avvíst yvirhøvur at tosa um førleikaviðbøtur. Tað ber snøgt sagt ikki til at tosa um evnið. Lærarafelagið kann ikki einsamalt seta nakra skipan í verk, og so leingi sum Mentamálaráðið ignorerar, at útbúgvingarstøðið millum lærarar er hækkað og týdningin av tí, so ber ikki til at fáa skipanina við førleikaviðbótum setta í verk í samráðingum.
Um skipanin skal setast í verk, so má Lærarafelagið seta ófrávíkiligt krav um, at ásetingin um førleikaviðbøtur skal setast í verk, og tað merkir heilt einfalt, at felagið, um so er, fer í verkfall um kravið.
Nú er tað so, at verkfall er evsta vápnið hjá einum fakfelag, og eitt verkfall má tí umhugsast gjølla, áðrenn tað stigið verður tikið. Tað eru serliga tvær fyritreytir fyri at fara í verkfall. Megnar felagið eitt verkfall fíggjarliga, og er undirtøka millum limirnar fyri tí kravi, stríðið stendur um? Í seinna spurninginum hava vit eina avbjóðing. Vit vita, at tað ikki er semja millum limirnar um, at ein bólkur fær ískoytisløn og onnur ikki. Hetta er ein spurningur, sum Lærarafelagið fer at taka upp, møguliga við eini kanning millum limirnar, men evnið verður eisini tikið upp á komandi aðalfundi, sum verður 21. apríl.
Víst arbeiðir Føroya Lærarafelag fyri, at ein góður fólkaskúli verður enn betri, men Lærarafelagið megnar tað illa einsamalt.
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Havørn
Havørn (frøðiheiti - Haliaeetus albicilla) hevur nakað minni kropp enn svanur, men nógv longri flog, hálvan triðja metur. Hon er mest brún — tær gomlu hava hvítt vel; føturnir eru sólgulir. Hon eigur í fjallalondum, Noregi og Svøríki, ikki sørt á Íslandi — altíð nær við sjógv ella vøtn ella stórar áir. Sum allur rovfuglur heldur hon seg mest einsamøll ella saman í pørum. Føðin er mest fiskur og fuglur. Høgt í lofti sveimar hon spakuliga um og skimast; sær hon tá fisk uppi undir vatnskorpuni, stoytir hon sær niður og tekur hann í klørnar. Tey fuglasløg, sum fara á flog, letur hon vera í frið; men teir, ið kava, eygleiðir hon, til teir koma upp; eru teir knappir undir aftur, kunna teir sleppa einar tvær ferðir; men eina ferð mugu teir steðga til at anda, og tá hevur hon klørnar í teimum, og flýgur so burt at eta teir. Á landi drepur hon ikki nógv annað enn harur og rýpur. Deyðseyða og onnur ræ á sjógv ella landi dámar henni væl. Har sum hon eigur, hevur tað hent seg, at hon hevur tikið lítil børn, so søgnin um ørnina í Tindhólmi er væl trúlig.
Reiðrið er oftast í høgum homrum, óføra stórt, sum favn breitt og hálvan favn høgt; tilfarið er mest viðagreinar, í neðra tjúkkar sum armar, sum upp kemur, klænir. Sum aðrir rovfuglar verpur hon tíðliga á vári — longu í mars. Eggini eru 2; 6 vikur tekur at klekja tey. Ungarnir elta tær gomlu til út á heystið. Í árunum, áðrenn teir setast í búgv, strúka teir víða um lond. Nú og tá kemur onkur til Føroyar. Tá væntaðu teir gomlu Føroyingarnir stórt herverk í haganum; ein maður, sum skeyt eina ørn, varð fríur bæði fyri nevtoll og skjútsflutning, so leingi hann livdi. Enn koma ørnir higar av og á, men einki hoyrist um, at tær gera nakað ilt.
Sí eisini[rætta | rætta wikitekst]


text:
Sunnudagsskúlin
Endamáliđ viđ sunnudagsskúlanum er:
"At vinna břrnini fyri Jesus, og at hjálpa teimum at mennast andaliga.”
Sunnudagsskúlin byrjar kl. 12.30 og varir umleiđ ein tíma. Sungiđ verđur í hálvan tíma, og síđani fara břrnini í flokkarnar, har tey vera lćrd úr Bíbliuni ígjřgnum sřgur.
Flokkarnir í sunnudagsskúlanum eru hesir:
0 – 3 ár
4 – 6 ár
1. – 2. flokkur
3. – 4. flokkur
5. – 6. flokkur
7. flokkur
Men Jesus kallađi tey til Sín og segđi:
"Latiđ hini smáu břrnini koma til Mín,
og forđiđ teimum ikki! Tí ríki Guds
hoyrir slíkum til.” (Luk. 18:16)


text:
Tíðindaskriv
08.02.2018 - 21:26
Tíðindi > List > Myndlist
Tann 12.februar verða 100 ár síðani myndlistamaðurin úr Leirvík, Jóannes Kristiansen, varð føddur.Í hesum sambandi letur upp serlig framsýning á Báta- og Listasavninum í Leirvík, týsdagin 13.februar.Jóannes málaði Leirvíkina nógv, bygdaløg, Sigatind, norður í hav og virksemi á staðnum, skip, bátar og fólk. Hann lærdi á Kongliga Danska Kunstakademiinum í 1940’unum, m.a. hjá Aksel Jørgensen, professara, og eitt skifti samstundis sum Ingálvur av Reyni.Við Jóannesi Kristiansen fingu vit impressionistiska málningalist, nakað sum ta fronsku, við støði í serliga ljósinum her norðuri í Føroyum. Og hevur málarin verið ein fyrimynd og stór inspiratión hjá fleiri, sum koma eftir hann.Báta-og listasavnið í Leirvík læt upp á fyrsta sinni í ár 2000 og eigur umleið 20 málningar eftir Jóannes Kristiansen umframt eftir onnur listafólk í bygdini. Men til hesa serframsýning í sambandi við 100 ára haldið, koma nógvir málningar eftir Jóannes afturat – serliga frá savninum hjá systursyni listamannin, Petur Martin Petersen.Hóskvøldið 15/2 hugleiðir Petur Martin Petersen um Jóannes, og leggjast skal afturat, at í sambandi við føstugudstænastuna í Leirvíkar kirkju, mikukvøldið 14/2, verður okkurt gjørt burturúr, at Jóannes Kristiansen hevur málað altartalvuna í kirkjuni. Petur Martin Petersen luttekur.Framsýningin verður eisini opin í longri tíðarskeið eftir avtalu og ringjast kann til telefonnummar 213178 um hetta. Umframt hetta, verður hon opin, tá tiltøk eru á Báta-og listasavninum komandi mánaðirnar.Nevndin í Báta- og listasavninum í Leirvík


text:
Lofthavið er býtt sundur í ymisk løg, har troposferan er tað lagið, ið er næst jørðini (mynd 2). Troposferan røkkur 10-16 km upp frá jørðini (hæddin sum flogførini ferðast í). Hæddin á troposferuni verður staðfest við at hitin minkar, frá 15° við jørðina til -56° í 16 km hædd.
Næsta lag í lofthavinum er stratosferan. Stratosferan er sermerkt av, at hitin hækkar uppeftir (frá -56° í 10-16 km hædd til -2° í 50 km hædd. Hetta kemur av, at oson (O3) upptekur orku frá ultraviolettum ljósi og harvið elvir til eina hitahækking av stratosferuni.
Øvugt er í mesoferuni har hitan minkar við hæddini frá -2° í 50 km hædd niður í -92° í 85 km hædd. Hetta kemst av, at innihaldið av evnum, ið upptaka ljós (t.d. oson) minkar við hæddini.
Termosferan er tað uttasta lagið í lofthavinum (frá 85 km til 500 km). Hitin kann fara heilt upp í 1200° í termosferuni og kemst hetta av, at luftlagið inniheldur evni, ið kunnu upptaka tann partin av sólstrálum, ið geva tað mestu orkuna.


text:
Svenska konsulátið
Svenska aðalkonsulátið umboðar áhugamálini hjá svenska statinum í Føroyum. Konsulátið røkir tær uppgávur, sum neyðugar eru til tess at útbyggja og menna samstarvið millum Føroyar og Svøríki.
Svenskir statsborgarar í Føroyum fáa ígjøgnum konsulátið tær sømdir og tænastur, sum tørvur er á, so leingi teir eru búsitandi uttanlands, so sum skráseting í samband við valluttøku, leiðbeining í sambandi við flyting, veitingar frá tí almenna o.a.
Veitt verður útlendingum hjálp í sambandi við innferðar-, arbeiðs- og uppihaldsloyvi, t.d. útvegan av visa, skráseting í passi o.s.fr.
Konsulátið samskipar somuleiðis sambandið millum stovnar og fyritøkur í Føroyum og Svøríki og útvegar allar neyðturviligar upplýsingar í hesum sambandi.


text:
Ingrid: - Børnini í Thurø skulu eisini hoyra um Gud
mentan08-02-2018 - 17:09 - Jóanis Nielsen
Folkakirkjan:
SUNNUDAGSSKÚLI:- Eg eri nú byrjað við hesum sunnudagsskúlanum annanhvønn sunnudag. Men eg ynski, at sunnudagsskúli kann verða hvønn einasta sunnudag her í kirkjuni.
Tað sigur 39 ára gamla Ingrid Hayfield Eysturdal úr Havn, men sum nú býr á Thurø. Fyri sjey árum síðani flutti hon við manni og børnum til hesa donsku oynna á sunnari síðu á Fyn, higar fast samband er teirra millum.
Ingrid starvast sum námsfrøðingur, og brúkar ein part av frítíð síðani í kirkjuráðnum í Thurø. Og tað var í hesum sambandi, at ynski hennara um ein sunnudagsskúla kom fram.
- Eg gekk í sunnudagsskúla, tá eg var barn, og havi hoyrt um Gud heilt frá tí at var lítil. Tað hevur givið mær ein grundvøll, sum eingin kann taka frá mær.
- Sum vaksin havi eg ofta upplivað, hvussu gott tað var at eg varð leidd í sunnudagsskúla, har eg havi fingið mína barnatrúgv, greiðir Ingrid frá.
Í hennara barmi spratt fram ein ynski um at geva hetta víðari til børnini í kirkjuni á Thurø, og tí byrja ein sunnudagsskúla undir kirkjugongdini annanhvønn sunnudag.
Soleiðis gekk tað til, at tey kundu byrja sunnudagsskúlan 14. januar í ár. Henda fyrsta dagin møttu fimm børn.
- Fjúrtan dagar seinni vóru vit sjey í tali, sigur Ingrid við einum brosi.
GÓÐAR SØGURTað krevur sítt at hava regluliga sunnudagsskúla, og tað veit Ingrid eisini. Tí hevur hon tikið avgerð um, at hava henda sunnudagsskúlan annanhvønn sunnudag í konfirmantastovuni í Thurø kirke.
Skipanin er soleiðis, at børnini møta saman við foreldrum sínum til ta vanligu gudstænastuna, sum byrjar klokkan 10.
Børnini luttaka her við fyrra part av gudstænastuni, saman við foreldrum sínum. Meðan sálmurin fyri prædikuna verður sungin, fer Ingrid saman við teimum yvir í konfirmantastovuna, har tey syngja saman og hoyra dagsins tekst.
- Eg havi eisini gjørt tað so, at børnini tekna og hoyra nakrar góðar søgur, sigur Ingrid.
Tá gudstænastan er liðug koma foreldrini eftir børnunum í konfirmantastovuni. Og so møtast tey aftur 14 dagar seinni.
HVØNN SUNNUDAG
Sjálv er Ingrid Hayfield Eysturdal ikki í iva um orsøkina til at hon byrjaði sunnudagsskúla á Thurø í kirkjutíð.
- Her var ein tørvur á hesum, tí í veruleikanum er einki andaligt tilboð til børnini her, greiðir hon frá. Thurø kirke skipar fyri barnagudstænastum nakrar ferðir um árið, men annars er einki.
- Tá eg kom í kirkjuráðið, setti eg mær fyri at byrja ein sunnudagsskúla her. Og nú er so byrjan komin á.
- Í løtuni eri eg einsamøll um arbeiðið, men mín vón er, at sunnudagsskúlin í kirkjuni er komin fyri at vera, sigur Ingrid.
Og hon leggur aftrat:
- Eg vóni eisini, at sunnudagsskúli kann verða hvønn einasta sunnudag her.
Orð & mynd: Snorri Brend


text:
Viðtøkur fyri
Felagið fyri Lesi- og Skriviveik
1. Partur
Navn og endamál
§ 1. Navn felagsins er: Felagið fyri Lesi- og Skriviveik.
§ 2. Heimstaður felagsins er í Tórshavn.
§ 3. Endamál felagsins er at hjálpa og stuðla teimum, ið hava lesi- og skrivitrupulleikar.
2. Partur
Limarættur og skyldur
§ 4. Rætt at gerast limur í felagnum hava tey, sum hava áhuga fyri endamáli og virki felagsins. Limaskapur fæst við at rinda tað av aðalfundinum samtykta limagjaldið. Limur, ið ikki hevur goldið limagjald, kann verða strikaður sum limur í felagnum.
3. Partur
Aðalfundur og eykaaðalfundur
§ 5. Aðalfundurin er hægsta vald felagsins. Aðalfundurin verður hildin á hvørjum ári um várið, og skal skrivliga fráboðast limunum í seinasta lagi 7 dagar fyri fundin.
§ 6. Uppskot til aðalfundin skulu verða nevndini í hendi í seinasta lagi 7 dagar undan fundinum. Uppskotini skulu vera skrivlig.
§ 7. Aðalfundurin hevur hevur hesa dagsskrá:
1. Val av fundarstjóra.
2. Val avfundarskrivara.
3. Frágreiðing frá virki felagsins í farna ári.
4. Framløga av grannskoðaðum roknskapi fyri farna roknskaparár.
5. Ásetan av limagjaldi og viðgerð av fíggjarætlan frá nevndini
6. Viðgerð av innkomnum uppskotum.
7. Val av nevndarlimum.
8. Val av grannskoðara sum skal vera skrásettur ella lóggildugur.
9. Ymiskt.
§ 8. Avgerðir á aðalfundi verða tiknar við vanligum meiriluta. Atkvøðurætt hava einans limir, ið hava goldið limagjald, Standa atkvøðurnar á jøvnum er uppskotið fallið. Aðalfundurin er viðtøkuførur uttan mun til, hvussu nógvir limir
eru møttir. Frásøgn frá tí, sum fer fram á aðalfundi, verður skrivað fundarfrásøgn av, ið fundarskrivarin og skrivar undir.
§ 9. Til broytingar av viðtøkum felagsins krevst, at tveir triðingar av møttu limunum við atkvøðurætti atkvøða fyri viðtøkubroytingini.
§ 10. Eykaaðalfundur verður hildin, tá ið nevndin metir tað vera neyðugt. Limirnir skulu hava skrivliga fráboðan við dagsskrá í seinasta lagi 7 dagar fyri eykaaðalfundin. Á eykaaðalfundinum eru ásetingarnar í § 7 nr. 1 og nr. 2 og § 8 galdandi.
4.partur
Nevnd
§ 11. At stjórna felagnum verður vald nevnd við 5 limum. Nevndin stendur fyri vali á hvørjum ári. Nevndin skipar seg sjálv beint eftir ársaðalfundin. Berst limi frá at møta á nevndarfundi, skal tiltakslimur hava fundarboð. Fer nevndarlimur frá tekur fyrstvaldi eykalimurin við og starvar viðkomandi til fyrstkomandi aðalfund. Nevndin er viðtøkufør, um í mesta lagi 3 limir í nevndini eru møttir. Avgerðir hjá nevndini verða tiknar við vanligum meiriluta. Um tað, sum fer fram á nevndarfundi verður, skrivað fundarfrásøgn, ið skal undirskrivast av møttu nevndarlimunum.
5. Partur
Roknskapur og tekningarreglur
§ 12. Roknskaparár felagsins er álmanakkaárið. Ársroknskapurin fyri felagið, sum verður lagdur fram á ársaðalfundinum, skal vera granskoðaður av einum skrásettum ella lóggildum grannskoðara. Grannskoðarin skal altíð hava atgongd til ófráboðaða grannskoðan av roknskapinum.
§ 13. Formaðurin hevur tekningarfulltrú. Hevur formaðurin forfall, hevur næstformaðurin tekningarfulltrú. Hava bæði formaður og næstformaður forfall, kann nevndin geva skrivaranum tekningarfulltrú.
6. Partur
Føst ogn o.a.
§ 14. Keyp og søla av fastari ogn o.a. týdningarmiklar íløgur skulu góðkennast av aðalfundinum ella einum eykaaðalfundi, tá lýst er til tess. Á hesum fundi skulu í minsta lagi 20 av limum felagsins við atkvøðurætti verða møttir.
7. Partur
Avtøka av felagnum
§ 15. Felagið kann einans takast av á innkallaðum eykaaðalfundi við avtøku á skránni. Fyri at taka felagið av krevst, at tríggir fjórðingar av limunum, ið
goldið hava limagjald, eru møttir á eykaaðalfundinum, og at tveir triðingur av møttu limunum við atkvøðurætti atkvøða fyri avtøkuni.
8. Partur
Gildiskoma og broyting av viðtøkunum
§ 16. Hesar viðtøkur koma í gildi, tá tær eru samtyktar av einum eykaðalfundi, sum er innkallaður við góðkenning av viðtøkunum á dagsskrá. Samstundis fara viðtøkur felagsins frá 27. november 2002 úr gildi.
§ 17. Broytingar av hesum viðtøkum, kunnu einans gerast á aðalfundi, tá fráboðað er frammanundan, at uppskot til viðtøkubroytingar eru.
§ 18. Verður felagið avtikið, skulu ognir felagsins latast felagsskapi ella stovni við sama ella líknandi endamáli.
Soleiðis góðkendar á eykaaðalfundi í MBF-húsinum í Tórshavn 12. apríl 2010.


text:
Sum Umboðsráðlimur í Ognarfelag Tryggingartakaranna, heilsi eg øllum kreftum vælkomnum, ið veruliga vilja virka fyri menning, opinleika og dynamikki.
Umboðsráðið
Umboðsráðið verður valt beinleiðis av tryggingartakarunum, sum vegna ognararnar velur nevndarlimirnar í Ognarfelagnum (sum eisini mynda Betri P/F), at hava leiðsluna í samtakinum, hesi mannað ella velja umboð í tær ymsu nevndirnar í samtakinum. Einstakar nevndir hava tó eisini umboð, ið verða vald av starvsfólkum í samtakinum.
Umráðandi er, at felagi verður rikið skynsamt, at gjøgnumskygni er so gott sum gjørligt, og ikki minst at Umboðsráðið fær nøktandi kunning um øll viðurskifti í samtakinum.
Bøtt samskiftið millum nevnd og Umboðsráð um strategiskar spurningar er ynskiligt, somuleiðis størri opinleika beinleiðis til ánararnar, ið eru allir tryggingartakararnir.
Sum tryggingartakari og ánari, hevur tú møguleika at gera ávirkan tína galdandi, við at brúka tín atkvøðurætt at velja limir í umboðsráðið.
Takið væl ímóti áheitanum frá valevnunum til umboðsráðið, tey skulu jú gera vart við seg og helst eisini kunna um hvørji mál, tey vilja virka fyri í Umboðsráðnum.
Spyrji gjarna valevnini, um tey vilja verða við til at styrkja felagið við at betri um gjøgnumskygni og virka fyri at menna opinleikan í samtakinum.
Velur tú fólk inn, ið vilja virka fyri størri opinleika, gjøgnumskygni og dynamikki, hevur tú gjørt títt til, at styrkja felagið á hesum øki. Sjálvur eri eg so ikki valevni í hesum umfarið.
Nevnd og leiðsla í feløgum
Ognarfelagið rekur virksemið gjøgnum Betri P/F, ið er ein stórur leikari í Føroyska vinnulívinum.
Við keypinum av EIK banka (nú nevndur Betri Banki) gjørdist Ognarfelagið munandi størri, og er vorðin ein rættiligur tungvektari í Føroyska samfelagnum.
Vit hava tíverri áður uppliva, at sterk feløg eru snáva, m.a. tí skipanir, mannagongdir og eftirlit í feløgum ikki hava virkað nóg væl, tá brúk hevur verið fyri at tær veruliga virka til fulnar.
Í slíkum førum eru eyðkennini gjarna maktstríð og skuggaspæl, at virðingin fyri reglum og mannagongdum verður niðarlaga og at kunningin er avmarkað, misvísandi ella populistisk og innihaldsleys.
Tað er umráðandi at skipanir og eftirlit alsamt eru samansett á ein hátt, ið gevur best møguliga trygd fyri framhaldandi og sunnum rakstri av samtakinum.
Gjøgnumskygni og endurmeting av skipanin við jøvnum millumbilum eru umráðandi fyri eina dynamiska skipan og nøktandi eftirlit.
Ein annar spurningur, ið hevur verið nógv frammi, er samanfall av persónum í teim ymsu nevndunum í samtakinum.
Her er umráðandi, at somu persónar ikki ganga ov nógv aftur í teim ymsu feløgunum, at byrgja fyri nepotismu, vina og kenningar politikki.
Áhugi og hugflog hjá lagsbrøðrum og vinum, kunnu brádliga gerast tvíeggjað svørð, ið avlagar skilvísi í avgerðum, har vágiligar avgerðirnar í ringasta føri kunnu hótta tilverugrundarlagið hjá feløgunum.
Tað eru tekin um, at ávísir privatir hava gott eyga á at ogna sær virðini í Betri.
Til aðalfundinum í 2017 legði Jákup Egholm Hansen uppskot fram um ". . broyting av umboðsráðnum, tilráðingarbólki og mannagongd til val av nevnd . . ", uppskotið var tó afturtikið.
Uppskotið sær út til at verða ein byrjan, at flyta ognirnar enn longur frá tryggingartakararnir (eigarunum) – ein møgulig byrjandi ætlan, at privatisera ognirnar hjá okkum – henda partin ætli eg at venda aftur til seinni.
Samfelagslig menning
Ognarfelagið og feløgini í samtakinum Betri P/F hava stóran leiklut og stóra ábyrgd í Føroyska samfelagnum.
Við síni styrki og peningaligu íløgum, er felagið við til at menna føroyska samfelagið og hevur møguleika at gera mun, har onnur ikki røkka.
Umráðandi er at hava eitt rímiligt og opið samskifti, um hvar og hvussu samtakið best kann gera gagna við sínum íløgum, og ikki minst, hvat samtakið skal halda seg frá, fyri ikki at gerast ein forðing fyri aðrar áhugaðar íleggjarar, ið ikki eru so stórir sum Betri P/F.
Avgerandi er hvussu hetta framhaldandi kann gerast á besta og tryggasta hátt, samstundis sum virðingin fyri peninginum hjá ánarunum er í hásæti.
Okkum nýtist ikki altíð at verða samd um alt, avgerandi er tó, at vit hava eitt opið og konstruktivt orðaskifti um møguleikar, so vit eftirfylgjandi kunnu gera best møguligar niðurstøður.
Kunning um íløgur
Feløg, ið rekur tryggingar- ella bankavirksemi, skulu kunngera sínar roknskapir, sambært roknskaparlóg fyri banka- og tryggingarvirksemi.
Eigur felagið (t.d. Betri) 20% ella meir av partapeningini í einum felag, skal hetta upplýsast í roknskapinum hjá Betri.
Roknskapirnir hjá Betri P/F eru tøkir á heimasíðuni, tað er tí møguligt at kunna seg við
nøvnini á teimum feløgum, har ognarparturin er 20% ella hægri (Sjá "Kapitalpartar í tilknýttum fyritøkum").
Eigur felagið minni enn 20%, men 5% ella meir av partapeninginum í øðrum felag, sæst hetta ikki aftur í roknskapinum hjá Betri, men skal upplýsast í roknskapinum hjá tí felag har partapenigurin er settu í.
Hesir upplýsingar kann ein við sera treiskum áhuga, møguliga leita fram og kunna seg um.
Tað er tó trupult at fylgja við, tá íløgur verða gjørdar í onnur íløgufeløg, sum aftur gera íløgur, og á tann hátt greina seg út til alt fleir ymisk feløg í Føroyum og uttanlands.
Her er tørvur er á betri kunning og gjøgnumskygni, fyri at finna samanhangin i slíkum íløgum.
Roknskapir hjá Betri P/F eru á leinkjuni : https://www.betri.fo/um-betri/um-felogini/betri-p-f/roknskapur-betri-p-f/
Betri Trygging: https://www.betri.fo/um-betri/um-felogini/betri-trygging/roknskap/
Betri Pensión: https://www.betri.fo/um-betri/um-felogini/betri-pensjon/roknskapur/
Betri Banka: https://www.betri.fo/um-betri/um-felogini/betri-banki/roknskapur/
Roknskapirnar hjá Betri-Heim er ikki at finna á netinum.
Her eru valevnini til umboðsráði : https://www.betri.fo/um-betri/umbodsradsval-2018/valevnini-2018/
Gott Umboðsráðsval
Andrass Skaalum
Limur í Umboðsráðnum hjá Ognarfelag Tryggingartakaranna fram til 2020.
Tórshavn, tann 14. februar 2018


text:
Savnið Á Mýri
Savnið Á Mýri er savn og mentanarhús, har tónleikatiltøk, listaframsýning og onnur mentanartiltøk, verða hildin í hesum søguríka og hugnaliga umhvørvi.
Húsið var bygt í 1920. Tað var handilshús fram til 1984.
Har varð fiskur eisini vaskaður og turkaður (Klippfisk – Bacalao) fram til 1957.
Enn í dag sæst fiskaplássið, sum liggur tætt við savnið.
Húsið er í 2 pørtum. Vestari partur er savn, har tú kann síggja nógv áhugaverdar lutir. Kjølur, árar og aðrir lutir av 10. mannafarinum “Tusk” sum Karl Johan lat byggja, eru at síggja á savninum.
“Tusk,, báturin hjá djóralæknanum, gjørdist kendur víða hvar tá hann sigldi við honum niður til Danmarkar og heimaftur.
“Óla Sven, stýrdi Tusk í gjøgnum regn og rusk,,
Eystari parturin er “Fiskastovan,, , har tú kann sita í hesum hugnaliga høli. Har er kafe, listaframsýning, møtir og eisini verður farið uppá gólv. Eisini er internet atkomuligt. Loftið og kjallarin vera eisini nýtt til ymisk mentanar tiltøk. Tá mentanar tiltøk verða hildin, veittra breiðiflaggið ella vaskiflaggið
Skipa verður eisini fyri gongutúrum til forn støð í Hovi.
Hov var høvðusstaður føroyinga alla víkinga øldina og langt inn í miðøldina


text:
Myndir og støður frá seinasta umfari í talvi
ítróttur18-03-2017 - 19:32 - Jóanis Nielsen
Talvsamband Føroya:
1. deild
Havnar Telvingarfelag – Føroyameistarar 2017
Sandavágs Talvfelag – nr. 2 í 1. deild 2017
Klaksvíkar Talvfelag – nr. 3 í 1. deild 2017
2. deild
Gøtu Talvfelag – Føroyameistarar í 2. deild 2017
Sandavágs Talvfelag – nr. í 2. deild 2017
Vestmanna Talvfelag – nr. 3 í 2. deild 2017
3. deild
Havnar Telvingarfelag – Føroyameistarar í 3. deild 2017
Klaksvíkar Talvfelag nr. 3 í 3. deild 2017
Finnbjørn Vang, formaður í Talvsambandi Føroya
Umboðandi Tórshavnar Kommunu, handaði Bergun Kass heiðursmerkini
Nývaldi formaðurin í Havnar Telvingarfelag, Jóannes V. Hansen
Stinni íslendski telvarin í Klaksvík, Rúnar Berg
Jóannes Guttesen í djúpum tonkum…
Gott at fáa hvíld eftir nøkur strevin talv
Mundi svartur hava avgerðandi fyrimun, ella var tað bara remis..?! Hanus Joensen og Rani Baldursson.
Kári Durhuus og Rúni Dragaberg berjast um 1. plássið í 2. deild
Jógvan Næs og Rógvi Olsen
Herluf Mortensen og Rógvi Dragaberg


text:
Ergoterapeutur til Heimatænastuna í Vágum
Starvskarmar- og innihald:
Aðalmálið hjá Heimatænastuni í Vágum er at skapa góð og virðilig kor fyri okkara eldru og at tryggja, at allir borgarar fáa heilsustimbran, fyribyrging, røkt, viðgerð og rehabilitering. Uppgávan er at gera eitt fakligt arbeiði, við tí endamáli at skapa, endurskapa ella varðveita tað meiningsfulla gerandislívið hjá borgaranum á øllum lívsins stigum. Tryggja at fakliga støðið er dygt og livir upp til ásetingarnar í lógini og normarnar á fakøkinum. Fyri at røkka hesum verður vænta av okkara starvsfólkum, at tey arbeiða heilsufremjandi og fyribyrgjandi, og at tey eru miðdepilin í teimum heilsutiltøkum sum kunnu basa ella minka um váðafaktorar hjá borgaranum.
Ergoterapeuturin skal arbeiða við gerandisrehabilitering, sum er fyribyrgjandi – endur- og viðlíkahaldsvenjing, ið verður veitt við tí endamáli, at borgarin gert meira sjálvbjargin og tí kann megna gerandisdagin sum longst møguligt virkin. Samstarva við aðrar fakbólkar tvørtur um toymi, og seta dagligdagin hjá borgaranum í miðdepil. Tænastan verður veitt til fólk yvir 67 ár í egnum heimi og á Sýnini.
Í mun til borgaran skal ergoterapeuturin:
- Meta um førleika og tørv á tiltøkum
- Veita ADL, funktións- og viðlíkahaldsvenjingar
- Veita venjing/viðgerð, endurvenjing og viðlíkahald til borgaran
- Luttaka í fyribyrgjandi tiltøkum til borgaran bæði einstakliga og í bólkum
- Veita ergonomiska vegleiðing, undirvísing og ráðgeving til borgaran, starvsfólk og avvarðandi.
- Gera fyrireikandi og uppfylgjandi arbeiði í samband við inn- og útskrivan frá rehabiliteringdeildini og sjúkrahúsið, bæði tvør- og monofakligt, eisini í samstarvið við visitatiónstoymið.
- Viðvirka við meting, útvegan og nýtslu av hjálpitólum
- Kanna og greina likamliga, sálarliga og sosialt tilfeingi hjá borgaranum
- Seta mál fyri venjingar gongdini, saman við borgara og øðrum fakbólkum
- Leggja til rættis, seta í verk og stimbra venjingina sæð út frá gerandisvirkni hjá borgaranum
- Skjalprógva úrslit av venjing við skipaðum og miðvísum kanningum
- Leiða og samskipa rehabiliteringsgongdina
- Undirvísa og vegleiða heimavenjarum og øðrum í borgaratoyminum
Vit sóknast eftir fólki, ið:
- Hevur útbúgving sum ergoterapeutur.
- Hevur evni at arbeiða sjálvstøðugt.
- Ert ígongdsetari og opin fyri nýggjum avbjóðingum.
- Dugir væl at samskifta, bæði við borgaran, avvarðandi, starvsfólk og leiðslu.
- Kann tola broytingar í starvinum.
- Hevur telduførleika á brúkarastøði.
- Skal megna at geva sítt uppbyggjandi íkast til eina broytingartilgongd, sum Heimatænastan í løtuni er í.
- Skal megna at arbeiða evidensbaserað og at vera verkætlanarsinnað/ur.
- Skal vera empatiskur í sínum samstarvi við borgarar og avvarðandi.
Vit bjóða
- Eitt spennandi starv við stórum fakligum avbjóðingum í nýggjum umhvørvi.
- Menning í skipaðum felagsskapi og fastlagdir fundir.
- Stóra ávirkan á menningina av rehabiliteringini í Heimatænastuni í Vágum.
- Eitt starv við nýhugsan.
Løn og setanartreytir eru sambært sáttmála millum KAF / Fíggjarmálaráðið og Ergoterapeutfelagið. Setanarstaðurin er Heimatænastan í Vágum. (á Sýnini)
Upplýsingar um størvini
Meira fæst at vita um størvini við at ringja til leiðaran á tlf. 793201.
Umsóknir
Umsóknir við prógvum, c.v. og øðrum viðkomandi skjølum skulu sendast til:
Heimatænastuna í Vágum
Kálvalíðvegur 2
FO-370 Miðvágur
ella til teldupostadressuna htv@htv.fo
Umsóknin skal vera Heimatænastuni í hendi í seinasta lagi hin 16. februar 2018 kl. 12.00.
Heimatænastan tilskilar sær rættin til ikki at seta nakran av umsøkjarunum og um neyðugt, at lýsa starvið leyst av nýggjum.


text:
Eg veit ikki!
Vitan er vald verður sagt, men útsøgnin “Ignorerence is bliss!” er mær oftani runnin til hugs seinastu árini.
Eg kalli meg sjálvan fráfalnan kristnan og tað geri eg framvegis eftir 12 ár. Orsøkin fyri at eg ikki bara eri vorðin ein normalur ikki kristin, er at eg framvegis trúgvi uppá Guð.
Eg eri uppvaksin pins, og hevði tað vanligu rebelperiodina, har drekkast skuldi o.s.fr. Vardi tó bara inntil eg var 16 ár, so byrjaði eg aftur at vera ein aktivur kristin. Ella faktiskt táðstaðni byrjaði eg at gerast ein aktivur kristin. Óansæð, mín trugv er ikki horvin. Sjálvt um mínar hugsanir eru mentar nógvar, og broyttar, til tað betra skal heilsast og sigast, so hongur trúgvin enn fast við. Hvat sum heilt ger tað, veit eg ikki. Um tað er (more…)


text:
Landsroknskapur 2016: Avlop eftir átta ár við halli
politikkur31-05-2017 - 11:31 - Jóanis Nielsen
Landsroknskapurin fyri 2016 er latin løgtinginum. Landsroknskapurin er eitt yvirlit yvir inntøkur og útreiðslur landskassans í einum givnum ári, og hann gevur okkum sostatt eina heildarmynd av fíggjarstøðuni hjá landinum.
Eftir átta ár við halli, vísir landsroknskapurin eitt avlop á 158 mió. kr. Fremsta orsøkin til avlopið er, at inntøkurnar: skattir, avgjøld og tollur, vóru hægri enn mett í fíggjarlógini fyri 2016. Harumframt vóru rakstrarútreiðslurnar eitt vet lægri enn væntað.
“Eftir 8 ár við halli, frá 2008 til 2015, er nú staðfest, at tað eydnaðist at venda hall til avlop hjá landinum fyrsta heila árið, ið verandi samgonga hevur stjórnað. Hetta er gleðiligt og eisini alneyðugt, nú vit eru í búskaparligum hákonjunkturi. Málið er, at landið fær vaksandi avlop komandi árini, so vit kunnu minka skuld landsins og seta av í Búskapargrunni Føroya til verri tíðir. Soleiðis bjálva vit Føroyar búskaparliga til framtíðina.”sigur Kristina Háfoss, landsstýriskvinna.
Til samanberingar vísti roknskapurin fyri 2015 eitt hall á 82 mió. kr. Nú roknskapurin fyri 2016 vísir eitt avlop á 158 mió. kr., er talan um eitt úrslit, ið er 240 mió. kr. betri enn árið undan.
Talva fyri2016
Landsroknskapurin kann lesasther
Talva fyri tøl frá2012 til 2016


text:
Býráðsfundur 31. mars 2016 kl. 17.00
Býráðsfundur 31. mars 2016
Býráðslimir: Tórbjørn Jacobsen, Helgi L. Petersen, Magnus Rasmussen, Bárður K. Nielsen, Kári E. Jacobsen, Jónleyg Hammer, Terje B. Vestergaard, Jonhard Danielsen, Hallur Ellingsgaard, Karl Rasmussen og Arnfinn Langgaard.
Varalimir: Katrin Absalonsen
Ikki møtt: Magnus Rasmussen, Bárður K. Nielsen, Terje B. Vestergaard og Jonhard Danielsen
25/16: Framhald av gongugøtu Oyndarfjørður-Hellurnar.
Justinus L. Ejdesgaard biður um loyvi til at gera gongugøtu av Stórasandi og út á Laksá.
Friðingarmyndugleikin hevur givið tilsøgn til ætlanina.
Staðbundna nevndin fyri Oyndarfjørð hevur viðgjørt ætlanina og mælir til at geva loyvi.
-Tekniska nevnd mælir til at geva loyvi til ætlanina og at tað er umsøkjarin sjálvur sum tekur sær avtalu um lendi og fígging.
-Býráðið hevur á fundi 31/03-2016 einmælt samtykt at taka undir við tilmælinum frá Teknisku nevnd.
26/16: Røkt av grønum økjum.
Tekniska deild hevur biðið um tilboð uppá plantur og røkt av grønum økjum og grassláing runt um í kommununi og er tilboð komið frá Urtagarðstænastuni uppá arbeiðið.
-Byggi- og býarskipanarnevndin mælir til at taka av tilboðnum uppá blómubedini, men at grassláingin verður gjørd eftir sama leisti sum higartil og at Vegadeildin tekur sær av tí partinum av arbeiðinum.
-Býráðið hevur á fundi 31/03-2016 einmælt samtykt at taka undir við tilmælinum frá Byggi- og býarskipanarnevndini.
27/16: Umsókn um býarplansbroyting á Glyvrum.
Í samband við samtyktu broytingarnar av C9 økinum á Glyvrum, heitir borgari á Glyvrum á kommununa um eisini at broyta ein part av C9 økinum, uml. 1.200 m2, til B5 øki (sethúsaøki)
-Byggi- og býarskipanarnevndin mælir til at varðveita verandi byggisamtykt fyri nevnda øki.
-Býráðið hevur á fundi 17/02-2016 beint málið aftur í Byggi- og býarskipanarnevndina til viðgerðar.
-Byggi- og býarskipanarnevndin metir tað ikki rætt at broyta býarplanin eystan fyri Glyvra skúla, fyrrenn ein liðug ætlan fyri skúlan er tøk – ella støða er tikin til, at skúlin skal ikki byggjast út á økinum og mælir tí frá at ganga áheitanini á møti.
-Býráðið hevur á fundi 31/03-2016 einmælt samtykt at taka undir við tilmælinum frá Byggi- og býarskipanarnevndini.
28/16: Bussskýli og gonguteigur við í Søldarfirði.
Málið um bussskýli við landsvegin í Søldarfirði hevur verið viðgjørt fleiri ferðir. Tosað hevur verið um økið tætt við vegamótið Søldarfjarðarvegur/Gerðisvegur. Á fundi við Landsverk var málið aftur á skrá og er uppskot nú um at staðseta busskýli longur suðuri á Søldarfjarðarvegi móti Elim. Landsverk fer nú at arbeiða víðari við uppskotinum, so loysnin kann fremjast í verki. Landsverk ger og ber kostnaðin av hesi verkætlan.
-Byggi- og býarskipanarnevndin er á fundi 16/03-2016 kunnað um nýggja uppskotið hjá Landsverk.
-Býráðið er á fundi 31/03-2016 kunnað um ætlanina hjá Landsverki um at staðseta bussskýlið suður ímóti Samkomuhúsinum Elim.
29/16: Bygging av Svimjihøll í Runavík.
Býráðið setti pening av á fíggjarætlanini fyri 2016 til fyrireiking til bygging av svimjihøll og hevur eisini hetta við á langtíðarløguætlanini, serliga í 2018 og 2019.
Umsitingin hevur gjørt ymiskar kanningar og meta Tekniska deild og Mentanardeildin, at royndirnar við byggingini av Bylgjuni eydnaðust so mikið væl, at mælt verður til at brúka áleið sama leist til svimjihøllina.
-Mentanarnevndin mælir til, at farið verður undir tilgongdina til byggiverkætlanina við at gera byggiskrá og møguliga hugskotskapping.
-Býráðið hevur á fundi 31/03-2016 einmælt samtykt at taka undir við tilmælinum frá Mentanarnevndini.


text:
24.01.2018 - Av: fp
Opið hús á Miðnám á Kambsdali í kvøld
24. januar 2018:
Her verður møguleiki at kunna seg um millum annað serbreytina, ið er ætlað teimum, ið eru tarnað at gjøgnumføra miðnám undir vanligum treytum, hóast teir stuðulsmøguleikar, sum eru í vanligu skúlaskipanini. Innihaldið á serbreyt er lagað eftir førleikanum hjá einstaka næminginum og miðar móti serstøkum serbreytarprógvi.
Mikukvøldið 24. januar letur Miðnám á Kambsdali dyrnar upp á víðan vegg. Frá 17.00 til 21.00 hevur tú møguleika at hitta lærarar, næmingar og lestrarvegleiðarar. Tú kanst eisini uppliva hugnaliga og fjølbroytta lestrarumhvørvið og góðu karmarnar Kambsdali.
Skúlin bjóðar 6 ymiskar breytir, so tú kanst velja júst ta útbúgvingarleið, sum tú heldur hóskar til tín. Hesar eru FHS-Yrkisnám, búskaparbreytin, náttúrubreytin, hugbreytin, fyrireikingarbreytin og serbreytin.
Møguleiki er at søkja inn á allar breytirnar og umsóknarfreistin er 15. mars.
- Meira kunning um serbreytina


text:
Leonardo da Vinci
Leonardo da Vinci (15. apríl 1452 – 2. mai 1519) var ein listamálari, myndahøggari, arkitektur, verkfrøðingur, uppfinnari, botanikari og anatomur. Hann verður roknaður at vera ein renessansumaður og eitt flogvit. Minni kent er tað, at hann eisini var ein dugnaligur tónleikari, sangari og lýruspælari. Hann svam og kavaði, sum ikki var vanligt tá í tíðini, og skrivaði um tað í sínum notatum. Verk hansara hoyrir til tað italsku hárenessansuna. Leonardo varð føddur uttanfyri hjúnalag í býnum Vinci, tætt við Firenze í Norðuritaliu. Mamman var ein bóndagenta, Katarina, og pápin var Ser Piero da Vinci, ein ríkur jørðeigari og advokatur. Leonardo vaks upp hjá pápanum. Í 1469 fluttu teir til Firenze, har teir leigaðu eitt hús á Piazza San Firenze tætt við Palazzo Vecchio. Alt lívið var Leonardo vegetarur. Frá 1469 var hann í 6 ár lærlingur og seinni hjálparmaður hjá meistaranum Andrea di Cione, betri kendur sum Andrea del Verrocchio, sum var ein av teimum dugnaligastu og mest fjøltáttaðu listamonnunum í Firenze tá. Hann var myndahøggari, málari, arkitektur, uppfinnari, granskari, skrivari, filosofur, bronsustoypari og nógv annað. Uttan iva hevur hann havt stóra ávirkan á menningina hjá Leonardo. Bert Donatello verður sæddur sum ein uppaftur størri listamaður enn Verrocchio. Leonardo arbeiddi í verksmiðjuni hjá Verrocchio saman við øðrum listamonnum, sum eisini vóru kendir tá, eitt nú Botticelli, Perugino og Lorenzo di Credi.
Í 1472 varð Leonardo upptikin í Sankt Lukas Laug sum málari Lionardo de Ser Piero da Vinci dipintore, men hóast hann nú hevði loyvi til at stovna sítt egna verkstað, so valdi hann at arbeiða á verkstaðnum hjá lærumeistaranum í minst 4 ár afturat.
Stóran part av hansara arbeiðslívi sum listamaður, starvaðist hann fyri Ludovico il Moro í Milano. Seinni arbeiddi hann í Róm, Bologna og Venesia, og tey seinastu árini starvaðist hann í Fraklandi, í heimi sínum, sum var ein gáva frá konginum Frans 1. av Fraklandi.
Leonardo er best kendur sum málari. Ein av kendastu málningum hansara er Mona Lisa. Ein annar kendur málningur hjá honum er Tann seinasta máltíðin (The Last Supper), sum er ein tann mest eftirlíknaði málningurin yvirhøvur við átrúnaðarligum motivi. Bert Skapanin av Adam (The Creation of Adam) hjá Michelangelo kemur í námind av teimum báðum heimskendu verkunum hjá Leonardo.
Keldur[rætta | rætta wikitekst]


text:
Vísindavøkan 2012
27. og 28. september 2012 skipaði Granskingarráðið fyri Vísindavøku á fimta sinni. Hetta varð størsta Vísindavøkan higartil og samanumtikið eitt sera væl eydnað tiltak.
Mett verður, at umleið 1500 fólk í alt vitjaðu tiltakið í stóru høllini og ovaru hølunum hjá Öström og har á leið hesar báðar dagarnar. Hósdag og fríggjadag vóru tað serliga næmingar frá Studentaskúlanum í Hoydølum, Føroya Handilsskúla í Havn, Fiskivinnuskúlanum í Vestmanna, Tekniska Skúla í Klaksvík og NámX í Eysturskúlanum. Eisini komu onkrir 9. flokkar og yngri næmingar seinnapart fríggjadag.
Tiltakið var sum vant partur av evropiska tiltakinum Researchers' Night og hesa ferð fingu vit fíggjarligan stuðul til tiltakið frá ES.
Fjølbroytt skrá
Allir granskingarstovnarnir høvdu básar, har tey vístu og greiddu frá sínum virksemi, 10 básar í alt. 23 granskarar hildu í alt 27 stuttar framløgur. Fleiri kunnu síggjast á hesi síðuni (kemur skjótt) og nakrar verða eisini at hoyra í Útvarpinum í heyst.
Í kaféini European Corner var ymiskt gott at fáa, m.a. bjóðaðu vit Vísindavøku køku í sambandi við setanina, har Sigurð í Jákupsstovu rektari á Fróðskaparsetrinum, helt røðu - les hana her.
Lærarar úr Hoydølum skipaðu fyri ymsum stuttligum royndum. Fólk frá Havstovuni og Náttúruvísindadeildini skóru fisk upp og greiddu frá. Bioanalytikarar frá Ílegusavninum og Landssjúkrahúsinum hjálptu fólki at uppreinsa DNA, sum tey fingu við sær í eitt hálssmúkku. Útferðir vóru skipaðar til Heilsufrøðiligu Starvsstovuna, Landsskjalasavnið og út á Tinganes.
Á kvøldsetuni vóru tvær heiðurslønir handaðar. Dorete Bloch fekk heiðursløn fyri serliga góða almenna miðling av gransking - tíðindaskrivið er her. Gunnar G. Guttesen fekk heiðursløn fyri besta filmin í filmskappingini, har í alt 4 filmar komu inn - tíðindaskrivið er her.
Maria Dam og Pál Weihe høvdu tvær skemtligar framløgur úr teirra granskingarverð, kallaðar gransking við einum skálkabrosi.
Ein steðgur var í, har høvi var at royna fleiri sløg av serøli frá Føroya Bjór, sum var gjørt við føroyskari hyllublómu, jarðberum, kvannum og klokkulyngi, umframt vanligar øl og sodavatn.
Kvøldið endaði við framførslu av verkinum Føroyar 5.2. Hvussu ljóða Føroyar? sum Uni Árting og Jens L. Thomsen hava staðið fyri saman við nógvum øðrum. Áhugin var so stórur, at verkð varð framført tríggjar ferðir.


text:
VEGLEIÐING UM FÓÐURTØRV HJÁ SEYÐI Í NÆRTØKNUM (intensivum) RAKSTRI FYRI AT FÁA FLEIRI LOMB
Alt fleiri bøndur venda sær til Búnaðarstovuna at spyrja seg fyri, hvussu farast skal fram fyri at fáa fleiri lomb undan hvørjari ær. Í grannalondunum lemba ærnar fleiri lomb enn í Føroyum. Ein av orsøkunum til hetta er at finna í aliarbeiðinum, tí teir hava lagt seg eftir at sleppa upp undan tví- og trílembum og nýta veðragjólingar undan tví- og trílembum. Men ein onnur avgerandi orsøk er somuleiðis at finna í fóðringini. Les meir um evnið her« Aftur


text:
Síðani landsverkfrøðingurin setti sær fyri, at koyrandi skuldi verða til - næstan - allar bygdir, hevur hesin tanki verið hildin við líka. Vegir, tunnlar, bryggjur og rutur eru til hvønn krók í landinum. Tað ger ferðafólk bilsin. Bilsin um, at til ber at leiga bil og sita í setrinum, aldri sleppa róðrinum, og tó síggja eitt dramatiskt landslag í tí ljósi, sum veðrið og sýnið býður. Langt burtur frá the Madding Crowd og tó ikki meir enn tveir tímar úr Kastrup hvønn einasta dag. Og enn stytri aðrastaðni frá.
Í tílíkum føri er einki sum ein biltúrur til Syðradals. Har er nýliga asfalterað, nærum allan vegin. Enn er eingin grønska, men dramatikkurin í faldaðu líðunum letur upp fyri stórum søgum. Í fjør heyst, helt danski teknarin Peter Madsen fyri, at hesar líðir kundu verið brúktar til nýggjar útgávur av Lord of the Rings. Sjálvur hevur hann búð í Nýsælandi og hevur gott grafiskt eyga. Og enn eru vit bara í mai.


text:
Hvalspýggjur
Hvalspýggja (frøðiheiti Scyphozoa) er ikki fiskur, men ryggleyst djór. Meir enn 96 % av hvalspýggjuni eru vatn, og hon hevur ríkið í heimshøvunum síðan elstu tíðir. Hon hevur hvørki bein, eygu, heila ella hjarta. Longu trevsurnar verða nýttar at veiða við. Langar trevsur hanga niður úr hvalspýggjuni. Tá ið eitt lítið kykt svimur í tær, verður eitur sprænt á tað.
Hvalspýggjur eru bleytar. Búkurin fer inn og út, eins og regnskjól letist upp og fer aftur. Hetta ger, at hvalspýggjan flytur seg. Hvalspýggja fer eftir ljósinum, hóast hon hevur eingi eygu. Hon svimur upp í sjógvin, har hon er í nánd av tí, hon etur. Mangar hvalspýggjur eru næstan gjøgnumskygdar. Nakrar teirra lýsa, so tær síggjast í myrkum sjógvi. Hetta gera tær oftast, tá ið onkur órógvar tær.
Hvalspýggjurnar kunnu viga upp í 204 kg, eins nógv og ein fullvaksin hannleyva [1].


text:
Stušul til tannvišgerš eftir forsorgarlógini § 15, stk. 2
Fyritreytin fyri at veita stušul til tannvišgerš er vanliga, at višgeršin ikki er byrjaš, įšrenn Almannaverkiš hevur móttikiš umsókn um stušul. Viš umsóknini skal fylgja ein višgeršar- og kostnašarętlan frį tannlęknunum.
Ķ višgerš av umsóknini veršur ķ fyrsta lagi stųša tikin til, um tannvišgeršin ella partar av henni kunnu bķša til umsųkjarin sjįlv/ur fęr rįš til at gjalda fyri hana.
Ķ ųšrum lagi veršur gjųrd ein meting av fķggjarstųšuni hjį umsųkjaranum. Fķggjarligu višurskiftini inntųkur, fastar śtreišslur og ogn verša kannaš og mett veršur, um umsųkjarin hevur avlop ella ogn, sum ger, at hann mį metast sjįlvur at klįra at rinda śtreišsluna. Stušul veršur ikki veittur til eitt nś dżra tannvišgerš, iš fólk flest ikki hava rįš til. Ķ trišja lagi veršur mett um sjįlva śtreišsluna. Er višgeršin neyšug, rķmilig og vęlgrundaš? Ein meginregla ķ samband viš jįttan av almannastušli er, at stušul einans veršur jįttašur til bķligastu rįšiligu loysnina. Fķggjarligur stušul veršur ikki jįttašur til višgeršir, sum fara śtum taš, sum veršur mett neyšugt og rķmiligt ķ tķ einstaka fųrinum. Taš er grundleggjandi, tį mett veršur um taš rķmiliga ķ einari śtreišslu, at hon skal kunna avhaldast av einari vanligari lųn. At ein vanligur lųntakari harviš sjįlvur vildi framt višgeršina.
Serligt višvķkjandi stųrri tannendurreisan
Stųrri tannendurreisan og umfatandi višgeršir kunnu bara undantaksvķs stušlast av Almannaverkinum. Tį veršur stušulin veittur ķ sambandi viš - og sum lišur ķ - einum generellum sosialum rehabiliteringsstušli til višskiftafólkiš. Mannagongdin er ķ slķkum fųrum vanliga tann, at Almannaverkiš sjįlvt ķ samrįš viš višskiftafólkiš tekur stig til višgeršina.
Stušulin veršur undir hesum umstųšum veittur sambęrt ašrari heimild ķ forsorgarlógini § 15, stk. 1, sum stušul til eina neyšuga og rķmiliga stakśtreišslu ķ sambandi viš, at viškomandi annars fęr uppihaldshjįlp, sosiala rįšgeving og vegleišing og annan endurmennandi stušul frį Almannaverkinum.
Umsóknarblaš til tannvišgerš er at finna undir oyšublųš.
Ķ višgerš av umsóknini veršur ķ fyrsta lagi stųša tikin til, um tannvišgeršin ella partar av henni kunnu bķša til umsųkjarin sjįlv/ur fęr rįš til at gjalda fyri hana.
Ķ ųšrum lagi veršur gjųrd ein meting av fķggjarstųšuni hjį umsųkjaranum. Fķggjarligu višurskiftini inntųkur, fastar śtreišslur og ogn verša kannaš og mett veršur, um umsųkjarin hevur avlop ella ogn, sum ger, at hann mį metast sjįlvur at klįra at rinda śtreišsluna. Stušul veršur ikki veittur til eitt nś dżra tannvišgerš, iš fólk flest ikki hava rįš til.
Ķ trišja lagi veršur mett um sjįlva śtreišsluna. Er višgeršin neyšug, rķmilig og vęlgrundaš? Ein meginregla ķ samband viš jįttan av almannastušli er, at stušul einans veršur jįttašur til bķligastu rįšiligu loysnina. Fķggjarligur stušul veršur ikki jįttašur til višgeršir, sum fara śtum taš, sum veršur mett neyšugt og rķmiligt ķ tķ einstaka fųrinum. Taš er grundleggjandi, tį mett veršur um taš rķmiliga ķ einari śtreišslu, at hon skal kunna avhaldast av einari vanligari lųn. At ein vanligur lųntakari harviš sjįlvur vildi framt višgeršina.
Serligt višvķkjandi stųrri tannendurreisan
Stųrri tannendurreisan og umfatandi višgeršir kunnu bara undantaksvķs stušlast av Almannaverkinum. Tį veršur stušulin veittur ķ sambandi viš - og sum lišur ķ - einum generellum sosialum rehabiliteringsstušli til višskiftafólkiš. Mannagongdin er ķ slķkum fųrum vanliga tann, at Almannaverkiš sjįlvt ķ samrįš viš višskiftafólkiš tekur stig til višgeršina.
Stušulin veršur undir hesum umstųšum veittur sambęrt ašrari heimild ķ forsorgarlógini § 15, stk. 1, sum stušul til eina neyšuga og rķmiliga stakśtreišslu ķ sambandi viš, at viškomandi annars fęr uppihaldshjįlp, sosiala rįšgeving og vegleišing og annan endurmennandi stušul frį Almannaverkinum.
Serligt višvķkjandi stųrri tannendurreisan
Stųrri tannendurreisan og umfatandi višgeršir kunnu bara undantaksvķs stušlast av Almannaverkinum. Tį veršur stušulin veittur ķ sambandi viš - og sum lišur ķ - einum generellum sosialum rehabiliteringsstušli til višskiftafólkiš. Mannagongdin er ķ slķkum fųrum vanliga tann, at Almannaverkiš sjįlvt ķ samrįš viš višskiftafólkiš tekur stig til višgeršina.
Stušulin veršur undir hesum umstųšum veittur sambęrt ašrari heimild ķ forsorgarlógini § 15, stk. 1, sum stušul til eina neyšuga og rķmiliga stakśtreišslu ķ sambandi viš, at viškomandi annars fęr uppihaldshjįlp, sosiala rįšgeving og vegleišing og annan endurmennandi stušul frį Almannaverkinum.
Dagført tann 03-09-2013


text:
Lívsgóðska á eldraøkinum er ikki ein “meirkostnaður”
Vit skulu ansa ótrúliga væl eftir, at kommunalpolitikkur ikki beinir fyri vælferðarsamfelagnum. Røddir hava verið frammi um, at vit skulu privatisera partar av eldraøkinum og heimahjálpini. So leingi sum eg havi nakra ávirkan, fari eg ongantíð at taka undir við hesum.
Hyggja vit til Svøríkis og til Danmarkar, hava hesi lond ómetaliga ringar royndir við at privatisera hesar heilt grundleggjandi tænastur. Sjálvt búskaparfrøðingar á høgravonginum viðganga, at tað er ikki altíð rætt, at tað privata er betri og bíligari.
Fleiri gølur hava verið, har privatar fyritøkur hava spart uppá grundleggjandi ting, so sum blæur, mat og reinføri, fyri at skapa fyritøkuni so stórt avlop, sum til ber. Hetta er mannminkandi og eigur ongantíð at koma fyri. Afturat tí er tað ein beinleiðis skilaleys sparing, tí tað verður sanniliga dýrari í longdini, tá fleiri fólk skulu viðgerast fyri blørubruna og øðrum sjúkum, sum koma vegna væntandi reinføri.
Í heilsuverkinum í Føroyum varð fyri nøkrum árum síðani gjørd ein heildarætlan fyri alt heilsuøkið, har serligt fokus var á fyribyrging og heilsufremjan. Eitt dømi um hetta er endurvenjingin á Boðanesheiminum, har fólk við stórri ella smærri sjúkum koma inn fyri at styrkna. Hetta skapar lívsgóðsku, og tað er heilt vist grundarlag fyri, at enn fleiri endurvenjingarpláss verða sett á stovn. Eg havi sjálvur sæð, at menn og kvinnur koma inn á krúkkum og fara gangandi prúð út aftur. Sólskinssøgurnar eru nógvar.
Vit vita, at hvør króna í útbúgving skapar seks krónur aftur til samfelagið. Hetta sama mynstur ger seg galdandi innan heilsuøkið, har ein króna í fyribyrging vísir seg aftur í fleiri spardum krónum í viðgerðum, sum so ikki verða neyðugar. Ein króna í heilsufremjan kann vísa seg aftur í, at ein persónur, sum kanska var á veg av arbeiðsmarknaðinum vegna vánaliga heilsu, fær arbeitt víðari í nøkur ár. Hetta skapar lívsgóðsku.
Bergur A. Dalsgarð, valevni javnaðarfloksins til býráðsvalið í Havn


text:
Roknskaparfólk til MEST
Arbeiði:
MEST søkir eftir roknskaparfólki at røkja dagligt fíggjarbókhald, herundir skuldara- og ognarabókhald, kontering, bóking, avstemmanir v.m. Starvið fevnir eisini um aðrar fyrifallandi skrivstovuuppgávur.
Roknskaparskipanin NAV verður brúkt.
Tín vangamynd:
- Vit vænta at tú hevur viðkomandi útbúgving og royndir á roknskaparøkinum.
- Hevur starvast innan bókhald í nøkur ár.
- Hevur góðan kunnleika til roknskaparskipanir (royndir við NAV er ein fyrimunur).
- Hevur góðar telduførleikar, m.a. til excel.
Vit ynskja, at tú kanst arbeiða sjálvstøðugt, ert eitt jaligt, arbeiðssamt og nærlagt starvsfólk, og ikki minst, at tú hevur góð samstarvsevni samstundis sum tú fært tingini avgreidd.
Setanarviðurskifti:
Talan er um fulltíðarstarv, sum verður sett skjótast tilber og lønin verður ásett eftir avtalu. Arbeiðsstaðurin er í Tórshavn, á Skála ella í Runavík.
Umsókn:
Umsóknir við avritum av prógvum og CV, skulu sendast til fdo@mest.fo. Umsóknarfreistin er 20. november 2017.
Fleiri upplýsingar:
Vilt tú vita meira um starvið, ert tú vælkomin at venda tær til Finngerð Djurhuus Olsen, roknskaparleiðara á telefon 791122 ella umvegis teldupost fdo@mest.fo.
MEST samtakið fevnir um skipasmiðjurnar á Skála og í Tórshavn, framleiðsluverksmiðjuna í Runavík og dóttirfelagið PAM-Offshore Service, sum hevur starvsfólk í oljuvinnuni serliga í Noregi. Felagið hevur nýmótans verkstaðir, stóra goymslu við sølu og framkomna tekni- og verkfrøðingastovu. Um 300 starvsfólk eru í starvi í MEST-samtakinum, og kundar okkara eru bæði føroyskir og útlendskir. Sostatt er MEST eitt av størstu framleiðslufeløgunum í landinum.


text:
Grunnur Onnu Djurhuus til áminnis um Sverra Fon
Grunnurin er stovnaður av Onnu Djurhuus sambært testamenti hennara. Endamálið við grunninum er sambært §2 "at geva út ella veita stuðul til útgávu av bókum, ið hava bókmentaligt virði."
Setursráðið stendur fyri grunninum og tekur avgerð um at lata stuðul úr grunninum. Rektarin er formaður í grunninum.
Eingin peningur er í løtuni í grunninum. Lýst verður í fjølmiðlunum um latið verður aftur úr grunninum.
KUNNGERÐ NR. 1 FRÁ 6. JANUAR 1972: VIÐTØKUR FYRI GRUNN ONNU DJURHUUS TIL ÁMINNIS UM SVERRA FON.


text:
Í bili
Ferðsla á morgni er ofta nógv og rokalig, og vegurin við skúlan er mangan ikki gjørdur til nógva ferðslu. Tí kann vandi lúra, so vís fyrilit fyri øðrum í ferðsluni kring skúlan.
- Fylg ásetingunum hjá skúlanum um parkering, og hvar børnini kunnu verða sett av
- Lær barnið at fara úr bilinum tí megin, sum vendir ímóti gongubreytini
- Minst altíð til trygdarbeltið – hjá øllum í bilinum. Eisini hóast teinurin er stuttur
Børn lægri enn 140 cm eiga ikki at sita við stoytkodda (airbag). Tey kunnu fáa álvarsligt mein av stoytkoddanum. Stoytkoddin er gjørdur til at verja vaksin, og hann verður sendur út við í minsta lagi 300 km/t, tá samanstoytur er. Børn kunnu fáa álvarsligt mein av stoytkoddanum.
Lógarkrav
Sambært lóg skulu børn sita á bilpútu ella bilpútu við stólabaki til tey eru 135 cm. Tú fært eitt klipp í koyrikortið, sita børn undir 15 ár ikki íbundin í bilinum, ella um børn undir 135 cm ikki eru íbundin við góðkendari trygdarútgerð, sum hóskar til longd og vekt á barninum.


text:
3D filmurin Avatar og leikstjórin James Cameron fingu ein ordiligan framaná, tá Oscarhandanin fór fram í Los Angeles í nátt. Hesin risastóri pengafilmur við teim syrgnu og misháttu andlitunum, fekk bara smærru virðislønirnar. Hinvegin fóru stóru virðislønirnar til smærru filmarnar. So tað er at fegnast um at dómsnevndin heldur fast í at tað altíð er hin góða søgan, ið er virðislønarverd.
Av tilnevndu filmunum er tað nærum bara Avatar, ið hevur verið sýndur herheima. Uttan um vegir havi eg fingið eitt eintak av Crazy Heart, sum eg nú fari at hyggja eftir. Jeff Bridges, sum seinastu árini er vorðin ein av mínum yndisleikarum, hevur høvuðsleiklutin. Og so tekur filmurin støðið í eini søgu hjá Thomas Cobb frá 1987 um ein falleraðan countrysangara, sum einaferð hitaði upp fyri eina kenda stjørnu, sum kanska var Hank Williams. Mín yndisummælari Leonard Maltin hevur lýst filmun sum ein hálvan Big Lebowski, sum krossar Urban Cowboy og síðani møtir The Wrestler.
Heimildarfilmurin The Cove kann fáa stóra ávirkan á Føroyar og søluarbeiði okkara uttanlands. Filmurin er um sonevndu árligu hvalakappingina í einari vík, cove, í Japan. Har verður dripið frá hond. Sjónarmiðið er tað vanliga umhvørvisliga, vit kenna frá stórbýarfólki, ið liva so langt frá deyðanum at tey øtast, tá havið gerst reytt. Halda vit fram at drepa grindahval og havið enn fargast reytt, so hava vit ein tiltakandi image-, branding- og miðlatrupulleika. Meiningsdannandi kosmopolitturin býr ikki í útjaðaranum og fer ikki at tola at síggja blóð, bara fyri at fáa mat á borðið. Guð viti, hvussu vit fara at takla henda spurning. Kanska skal liturin reytt forbjóðast í filmi.
Tjóðskaparligt virði býr í Oscartilnevningini. Bæði norðmenn og danir kanna sær filmin Burma VJ, sum tó mátti lúta í kappingini. Danir vunnu tó eina virðsløn fyri stuttfilmin The New Tenants.
Eingin av bestu útlendsku filmunum hevur verið sýndur herheima. Heldur ikki Antichrist, sum í fjør varð kosin besti norðurlendski filmur, hevur verið sýndur herheima. Men vón er fyri framman. Fyrsta dagin verður Antichrist tøkur á dvd á Býarbókasavninum í Havn. Hóast mentanarligar treytir fylgja við einum biografloyvi, so vísa gomlu heiðurskrýndu biografarnir mest sum aldri kvalitetsfilm. Her má álitið setast hinum einstaka - ja, og so Býarbókasavninum í Havn. Føroyskur mentanarpolitikkur er sjáldsamur.
Niðanfyri eru Oscarúrslitini í ár:
VINNARI: The Hurt Locker
Avatar
The Blind Side
District 9
BESTI LEIKSTJÓRI
VINNARI: Kathryn Bigelow, The Hurt Locker
James Cameron, Avatar
BESTI KVINNULIGI LEIKAR
Helen Mirren, The Last Station
BESTI MANNLIGI LEIKARI
BESTI STUÐULSLEIKARI, KVINNA
BESTI STUÐULSLEIKARI, MAÐUR
BESTA UPPRUNALIGA HANDRIT
BESTA TILLAGAÐA HANDRIT
BESTI ÚTLENDSKI FILMUR
BESTI ANIMASJÓNSFILMUR
BESTI DOKUMENTARFILMUR
Burma VJFood, Inc.
BESTA KLIPPING
BESTU VISUELLU EFFEKTIR
District 9
BESTI SANGUR
“Almost There,” The Princess and the Frog, Randy Newman
BESTI TÓNLEIKUR
Avatar
BESTA FILMING
Harry Potter and the Half-Blood Prince
BESTA LJÓÐBLAND
Avatar
BESTA LJÓÐ-EDITING
Avatar
BESTU BÚNAR
Bright Star
BESTA ART DIRECTION
The Imaginarium of Doctor Parnassus
BESTA MAKEUP
BESTI LIVE-ACTION STUTTFILMUR
BESTI DOKUMENTAR STUTTFILMUR
China’s Unnatural Disaster: The Tears of Sichuan Province
BESTI ANIMASJÓNSSTUTTFILMUR


text:
Oda Strøm
24.04.2018 - 09:01
Tíðindi > Mentan > Miðlar & fólk
Í Sosialinum í gjár var ein lang samrøða við tíðindaleiðaran í Kringvarpinum, Liljan Weihe, har hon sigur, at tað er særandi at verða stemplað sum illoyal.
- Eg eri 39 ár og vónandi verður tað eg sjálv, ið finni hurðina og ikki onkur annar, ið finnur hana fyri meg. Eg havi trivist í starvinum hesi seks árini, hóast bylgjurnar hava gingið høgt.
- Men tað verður aldrin so, at bylgjurnar fara at leggja seg, og fullkomin friður fer at valda.
- Tað fer altíð at vera onkur, sum heldur at vit ganga ov nær, men tað skulu vit sum journalistar, sigur tíðindaleiðarin í Kringvarpinum í samrøðuni við Sosialin.
Tað var fríggjadagin, at Liljan fekk endaliga staðfest, at hon enn er tíðindaleiðari í Kringvarpinum, tá Mentamálaráðið svaraði kæruni hjá henni viðvíkjandi uppsøgnini, hon fekk 21. desember.
Liljan Weihe sigur m.a. við Sosialin, at tað lættasta hevði verið at stungið í sekkin, men rættvísiskenslan er ov sterk.
- At berjast fyri rættvísi er ótrúliga gevandi, og tað er gott, tá rættvísin sigrar.
- Tað lættasta í verðini hevði verið at stungið í sekkin og gjørt okkurt annað, men at vera tíðindaleiðari í Kringvarpinum er eitt ábyrgdarfult starv, ið eg røki við eyðmjúkleika.
Fundur er avtalaður í dag millum Liljuna Weihe og Johnny í Grótinum, har umrøtt verður hvussu og nær hon skal koma til arbeiðis aftur.
Les eisini: Johnny í Grótinum angrar at hann koyrdi Liljuna til hús


text:
Lesandi, sum hava tørv á arbeiðsumstøðum í jólafrítiðini, fáa nú atgongd til hølir í Runavík.
Tað er Bókasavnið við Løkin, sum vegna Runavíkar kommunu umsitur hølini og bjóðar tilboðið fram. Hetta verður í kjallaranum á gomlu politistøðini í Runavík, har bókasavnið í løtuni skipar fyri fjarlestri.
Hetta er serliga eitt tilboð til teirra, ið eru heima í Føroyum í jólafrítíðini, og hava tørv á einum friðarligum staði at lesa og arbeiða. Men eisini fyri lesandi í Føroyum, sum td. á Fróðskaparsetri Føroya, kann hetta vera eitt hent stað, har tey kunnu savna seg um lesnaðin í friðarligum umhvørvi um jólini. Hølini hava bæði smærri og størri rúm, wc og køk, umframt tráðleyst internetsamband. Tænastan er ókeypis at brúka.
Eitt aðalmál hjá Bókasavninum við Løkin er at skapa umstøður til lesandi og vera teirra sparringspartnari. Tí fegnast bókasavnið um møguleikan at bjóðað hesa nýggju tænastuna, sum tørvur og eftirspurningur hevur verið á í nøkur ár.
Atgongd fæst til hølini eftir avtalu við at venda sær til bókasavnið á telefon 288900 ella á teldupost svend@runavik.fo.
————-
Kringvarpið, sendingin Surk, ringdi til bókasavnið tann 5. desember 2015 og gjørdi samrøðu um tilboðið um lestrarumstøður. Hoyr samrøðuna tá sendingin er komin fram til 01.34.00.
http://kvf.fo/netvarp/uv/2015/12/05/surk-051215#.VmbQgY0nyM8
Skriv et svar
« Slóðbrótandi útgáva: Kom við til Spæliland. Leygard. 28. nov. kl 12.00. Jólini hjá kunningarstovuni – eisini við Løkin »


text:
Miðlateigurin í Sosialinum 2. juni 2010:
Elsti miðil í landinum boðaði herfyri frá, at nú stongdu tey fyri nýggja sosiala samskiftismiðilinum Facebook, ið er næsti granni Googles.
Veruleikin brýtur seg tó inn á heimliga miðilin, sum á egnari forsíða vil fortelja um ein Eivør-stalkara á Facebook. Samstundis frættist, at Afganistan hevur framt sama stongsil. Hálvhjartað verður latið upp aftur á Dimmu, men við einari moraliserandi ávaring, sum umvegis Kringvarpið verður løgd fyri óspilta føroyska brúkaran, serliga hinum unga, til áminningar.
Spennandi at síggja hvussu miðlar fata seg sjálvar. Í hesi hending helt eg meg hoyra eitt ekkó úr eini gamlari lærubók og eini eins gamlari grammofonplátu.
Í 1972 skrivaði bretski sosiologurin Stanley Cohen um Folk Devils And Moral Panics. Hann lýsir ræðsluna hjá teim vaksnu fyri ungum, sum eru nýggir brúkarar við nýggjum førleikum og tí ein hóttan mót teimum, ið bara duga gamla tøkni, sum er støðið undir hevdvunna valdinum. Eldrabylgjan kennir eina ungdómshóttan og hevur tørv á at skapa fólksins devlar, sum Cohen sigur. Og so gongur moralski panikkurin í ring og verður til tað, sum danski ungdómsgranskarin Kirsten Drotner sigur vera rangan á upplýsingartíðini og brúkar heitið miðlapanikkur, sum er ein kapping millum nýtt og gamalt, har serliga myndir eru vandamiklar, tí tær eru so kensluløddar og lata seg ikki stýra av rationellu øvrigheitini. Sama rundferð sæst og hoyrist í Quadrophenia, sum The Who góvu út í 1973. Tónleikaverkið er um bretskar mods og rokkarar, har sangurin, sum yvirskriftin er tikin úr, sigur ‘Your Axe Belongs To A Dying Nation’.
At taka ungdómin í álvara eigur av natúrligum ávum at liggja miðlunum nær. Men eg síggi einki til hetta í gomlu bløðunum. Bara í Mess, Føroya fremsta ungdómsmiðili. Har slapp ein fólkavaldur, sum ein annar Bukowski, at fortelja um lukkuna við at loysa sær buksurnar, tá ein er úti í verð. Meir av hasum. Miðlar við óvæntaðum kanti, ið sker seg heilt inn á redaksjónsborðið.
Í útvarpinum høvdu fólkini handan Fimtan tær Bestu eitt søguligt átak, tá tey leitaðu eftir bestu vertum til ta sendingina. Væl hevur hepnast, og leisturin millum ætlan, rødd, tøkni og lurtara er lagdur. Og so er bara eftir at fínkemba allar hinar útvarpssendingarnar. Tó, eg skal ikki gloyma góðu prátsendingina S, P ella K og so tann veruleika, at Dagur og Vika gjørdi eina ungdómsmerkta roynd við Skype til Bretlands undan valinum har. Men í aðrar mátar er eingin heild, skrá ella ætlan viðvíkjandi ungdómi og so slettis ikki viðvíkjandi nýggjum samskiftismiðlum.
Hyggið bara eftir hvussu seint heimasíðurnar hjá bløðunum verða dagførdar. Gamla pappírsavísin tykist verða vorðin mylnusteinur hjá nýggju tøknini, sum hvønn dag bíðar eftir pappírs-deadline.
Men Vágaportalurin, hann kann saktans. Hann hevur ikki pappírið sum mylnustein um hálsin. Hann er ein fríur fuglur í cyberspace. Tí er hann altíð fyrstur. Kanska er hann framtíðar punkarin, ið hevur møtt afturlítandi gubbanum, sum í Quadrophenia.
Birgir Kruse
birk@email.fo
Miðlateigurin
Sosialurin 2. juni 2010


text:
Natúrligt at velja heimsins bestu skipan
Føroyar eru ein perla, ið telist millum frælsastu og ríkastu lond í vesturheiminum, og júst hetta er natúrliga orsøkin til, at fólk í Føroyum hvørki vilja ella kunnu velja eina ”stjórnarskipan”, ið ger landið fátækari og óstøðugt
Nógv av heimsins londum hyggja norðureftir, og tey síggja perluna í Norðuratlantshavinum.
Tey síggja ikki bert vakurleikan, sum er vørumerki Føroya. Eisini síggja tey, at Føroyar eru eitt hitt mest frælsa fólkið í vesturheiminum.
Hví man tað vera?
Svarið er einfalt.
Føroyingar eru við í einum ríki, har ið tað mesta letur seg gera, bara skil er í.
Hetta stendur í kontrast til onnur lond. Tak til dømis Skotland, ið droymir um okkara skipan í Ríkisfelagsskapinum. Í grundini eru sera fáar avmarkingar í okkara skipan. Vit gera, sum vit vilja, í samstarvinum í ríkinum.
Er hetta ikki natúrliga orsøkin til, at fólk í Føroyum hvørki vilja ella kunnu velja eitt annað og ótryggari samfelag og stýrislóg?
Og er hetta ikki høvusorsøkin til tvídráttin og óhøvisku atferðina ímóti teimun, sum vilja varðveita Ríkisfelagsskapin, og at Danmark verður sett sum tann óndi mótparturin?
Orsøkin er sjálvsøgd. Ríkasta og fríasta land í heiminum er torført at argumentera ímóti. Fólkið livir og sær veruleikan hvønn dag. Tey spyrja seg jú sjálvsagda spurningin. Hví skulu fólk velja annað og verri fyri seg sjálvi og sínar eftirkomarar?
Finsen-fundurin
Í farnu viku skipaði Føroya Væl, veljarafelag Sambandsfloksins í Suðurstreymi, fyri einum orðaskifti um sonevndu ”stjórnarskipanina”, har ið Bárður S. Nielsen, Høgni Hoydal og Sjúrður Skaale (í staðin fyri formann Javnaðarfloksins) vóru við og fingu høvi at leggja síni sjónarmið fram. Fundurin var í Finsen, gamla kommunuskúlanum í Tórshavn.
Á fundinum kom m.a. fram, at Grundlógin er ikki samtykt av Føroya fólki. Hetta koyrdu Høgni Hoydal og Sjúrður Skaale nógv uppá fyri at rættvísgera, at nú skal ”stjórnarskipanin” trýstast ígjøgnum.
Svarið er sjálvandi, at Grundlógin er givin øllum í Ríkisfelagskapinum. Fólkið hevur fingið eina Grundlóg, bæði í Føroyum, Grønlandi og í Danmark. Hetta var eftir, at fólk kravdu eina Grundlóg við rættindum og skyldum, og hana fingu tey frá kongi. Sjálvandi var eingin fólkaatkvøða í 1849, hvørki í Danmark, Føroyum ella Grønlandi.
Okkara Grundlóg er verjan hjá fólkinum. Í henni liggja frælsisrættindini, sum við vilja eru sera trupul at broyta. Eitt slag av verju hjá fólkinum móti politikarunum, ið hava hug at kollvelta og taka frælsisrættindi, júst sum Høgni og Sjúrður.
Man má rósa myndugleikunum fyri, at Grundlógin kom friðarliga. Franska kollveltingin er mótstykkið. Hon kom í 1789, vardi í 10 ár og í túsundatali av fransmonnum og -kvinnum endaðu í guillotinuni og mistu høvdið.
Betongjura ella fornuft?
Sjúrður Skaale hevur altíð verið ímóti Grundlógini. Júst sum hini tjóðveldisfólkini.
Hann skýrir hana og myndugleikar, ið tulka hana, fyri okkurt slag av jarnbetongjura og
-juristum. Á fundinum førdi hann fram, at føroyingar krevja inn skatt, hava yvirtikið kirkjuna, ráðevni í undirgrundini, hava eina heimastýrislóg og annað.
Primitivi boðskapurin er, at alt hetta er í stríð við Grundlógina.
Men er hetta í grundini ikki beststa prógv um tað øvugta, og hvussu liðiligt systemið hevur virkað í praksis? Hvussu væl hóskandi og liðilig skipanin er og er praktiserað? Næsten alt ber til, sum skil er í.
Fólk við sunnari fornuft skilja ikki, hví mótstøða er móti so stórum frælsi í ríkinum.
Rúmligur felagsskapur
Tak eitt nú víðfevndu søluna af fiski til Russlands. At kalla øll onnur lond í Europa boykotta Russland í felag, men vit í Føroyum gera, sum vit vilja.
Hetta vísur hvussu rúmligur Ríkisfelaskapurin er, eisini tá ið tað stendur á altjóða.
So hoyra vit sjálvandi landsstýrismannin í vinnu- og uttanlandsmálum leika í, og tað sær út, sum hann loftar hvørjum høvi til at skapa konfliktir. hann einans er ónøgdur og skapar konfliktir. Men sannleikin er, at alt ber til – ikki minst í handilspolitikki, sum í grundini er uttanríkispolitikkur fyri ómetaliga nógv lond, og eisini fyri Føroyar.
Ríkisfelagskapurin er, sum alt annað, ein spurningur um fyrimunir og vansar. Fyri føroyingar er ongin ivi. Tað eru nógv fleiri og stóri fyrimunir enn vansar.
Hetjudyrkanin slær aftur
Minnast tit sjálvshetjudyrkanina hjá Høgna Hoydal?
Hon er nakað soleiðis, og sum einaferð enn varð endurtikin á fundinum í Finsen.
”Føroyingar høvdu koyrt við trillibøru enn, uttan iva við fýrakantaðum hjólum. Einki flagg, einki sjómark, eingir vegir, einki nakað, um ongin Tjóðveldisflokkur var”.
Vit hava hoyra hetta aftur og aftur. Egnu hetjudyrkan bagir onki, men hetta er ikki sørt háðandi fyri stóra meirilutan av føroyingum, sum hava bygt hetta land – eisini áðrenn 1948, tá ið Tjóðveldisflokkurin føddist og so smátt fór at stetla.
Sambandsfólk eru bulvirkið
Um perlan í Norðuratlantshavi skal gerast upp aftur ríkari, fríari og hava hitt mesta frælsið, so er tað mest natúrliga at halda fast við Grundlógina og Ríkisfelagsskapin.
Eg eri meiri sannførdur nú enn nakrantíð um, at sambandsfólk í Sambandsflokkinum og sambandsfólkini í Javnaðarflokkinum eiga stóran heiður fyri, at Føroyar eru ríkar, fríar og – fremst av øllum – eitt vælferðarsamfelag í Ríkisfelagsskapinum.
Sambandsfólk siga ja til tað góða, sum byggir upp, og nei til tað, ið ikki tænir fólkinum ella Føroyum.
Soleiðis hava sambandsfólk verið skjøldur Føroya fólks og góðgeri.
Edmund Joensen
Løgtingsmaður fyri Sambandsflokkin


text:
Onnur bót má latast í súpanina á Vaglinum á komandi býráđsvali. Tađ gongur ikki tvey fyri eitt hjá breiđu samgonguni hjá javnađarflokkinum, og stígur kemur í eitt mál fyri og annađ eftir.
Fyri seinasta býráđsval hevđi býráđiđ einmćlt tikiđ allar prinsipiellar avgerđir um at byggja nýggjan Musikkskúla í Sortudíki og ein stórskúla úti á Flřtum fyri Venjingarskúlan og Kommunuskúlan.
Semja var um, hvussu skúlin á Flřtum skuldi setast saman, men javnađarflokkurin var ikki meir enn komin til viđ řllum sínum fólkum og stuđlum, so skuldi alt runnveltast. Hugurin hjá summum teirra stóđ framvegis til ein miđbýarskúla. Langt um leingi varđ vikiđ frá hesum aftur, men tá var hálvtannađ ár burturspilt.
Síđani hevur veriđ totast viđ Skúlan á Flřtum. Eitt eru samansjóđingarnar, sum mikil spenningur hevur veriđ um, men verri er, at samgongan hevur í fýra ár fyrireikađ seg nćstan um rygg, og úrslitiđ er ikki annađ enn, at tann stóra licitatiónin fyri 250 mió ella meir er gjřrd til onkis, tí bođini eru ov hřg!
At tađ betra fólkiđ á Vaglinum hevur veriđ úti á Flřtum viđ haka og vent hvřr sínum břkki longu áđrenn tilbođini komu inn ger ikki sřguna hugaligari. Men stuttligt var tađ nú at síggja hasa stóru gravimaskinuna blása í lúđurhorn fyri skúlanum, tá hon gróv fyrstu skuffuna av ovasta lagnum. Tađ er tađ einasta, sum higartil er fingiđ av skafti av verkliga byggiarbeiđnum.
Musikkskúlin lá eisini á kósini, tá hetta stýriđ tók viđ. Semja var um at byggja hann í grannalagnum hjá Norđurlandahúsinum og Kringvarpinum. Eisini hetta fekk breiđa samstarviđ forpurrađ. Nú skuldi vera so djúpt í Sortudíki, at borgarstjórin óttađist fyri, at skúlin fór ikki at grynna har.
Ein stađseting fyri og onnur eftir kom á borđiđ. Eina ferđ skuldi Musikkskúlin inn í eina hćdd í kolldřmda Kommunuskúlanum. So skuldi hann leggjast kloss upp at Glasir, so varđ hann lagdur viđ Landavegin, men brádliga skuldi hann oman á Skálatrřđ. Nú lřgdust tey fyri og fóru lútandi og herđasligin niđan aftur á Landavegin.
Har stendur máliđ enn sum áđur. Musikkskúlin er ikki bođin út. Endaliga projekteringin varđ útskotin, so útbjóđingartilfariđ til Skúlan á Flřtum kundi fáast frá hondini í summar. Nú skal tađ gangast ígjřgnum eina ferđ aftrat, og spurningurin er tí, um ella nćr Musikkskúlin kemur undan kavi aftur.
Skal hann samtykkjast fyri býráđsvaliđ, so skal tilfariđ koma á borđiđ sum alraskjótast, og syrgjast skal fyri, at fíggingin til alla byggingina er třk. Tađ er ongin loynidómur, at undirtřkan fyri Musikkskúlanum í veruleikanum hevur veriđ heldur ivingarsom, og tí var projektiđ leingi í minna lagi.
Hetta varđ rćttađ viđ teimum seinastu samtyktunum, sum gjřrdar vórđu í vár, men enn er ongin vissa fyri, at Musikkskúlin fćr sín nýggja og tiltrongda bygning í hesum umfarinum. Nú klutur er komiđ í Skúlan á Flřtum, eru útlitini kanska upp aftur ivingarsamari enn tey hava veriđ. Men stuđul skal ikki skorta frá okkum í Tjóđveldi.
Jógvan Arge


text:
Her er ein rúgva av greinum, ið eg havi skrivað seinasta áratíggið. Flestu greinarnar eru longri kronikkir ella viðmerkingar, men eisini eru nøkur ummæli og røður at finna. Greinarnar eru ikki altíð orðarætt sum prentaðu útgávurnar. Ynskir tú at citera, verður um gjørligt víst til prentaðu útgávuna fyri at finna røttu kelduávísingina. Longri brot mugu ikki endurgevast ella útgevast uttan loyvi. Tó kunnu greinarnar verða kopieraðar til egna nýtslu ella til undirvísing.
Thursday, December 14, 2006
Rock All Wheat Bear – tá øl og djús gerast eitt
Føroya Bjór hevur skapt nógv góð ølsløg gjøgnum árini. Slupp, Black Sheep, Green Island Stout eru nøkur av teimum heilt góðu. RockAll Brown Ale var hampilig, og nú hevur Føroya Bjór so lanserað enn eina øl við navninum RockAll, nevniliga eina hveitiøl – Rock All Wheat Bear.
Talan er um eina royndarøl, ið í fyrstu syftu einans verðu seld sum fatøl. Um hon verður ein sukse, so er ætlanin eisini at selja hana á fløsku. Hendan greinin skal snúgva seg um hvørt hetta er eitt gott hugskot ella ei.
Niðurstøðan er ógreið. Svarið er bæði ja og nei. Rock All Wheat Bear er – samanborið við útlendskar ølgudar sum t.d. Hoegaarden og Franziskaner – ein absoluttur píningur. Tað er enntá ivasamt, um talan yvirhøvur er um hveitiøl, tí við einans 40 prosentum av hveitimalti (og 60 prosentum byggmalti!!!), livir tað als ikki upp til bayersku góðskukrøvini, ið siga, at hveitiøl eigur at hava millum 50 og 75 % av hveitimalti. Tað minnir eitt sindur um kjakið um føroyska "rugbreyðið", ið hevur so lítið av rugi í sær, at tað í grundini er hveitbreyð enn rugbreyð.
Ein ballingarøl til konufólk
Burtursæð frá, at samanberingin við útlendsku gudadrykkirnar sjálvandi útihýsur Rock All Wheat Bear frá góða selskapinum, so er harvið ikki sagt, at hon ikki kann geberda seg í góðum selskapi. Talan er – upp á gott og ónt – um eina smooth øl, ið er góð at fylla á konufólk. Meðan eg stóð við diskin í Cafe Natúr og snerkti at hesum djúslíknandi ølskapilsinum við beiska og provokerandi eftirsmakkinum, stóðu barrkvinnurnar hinumegin diskin og murraðu vælnøgdar. Spurdur um eg ikki helt, at hendan ølin er lekkur, svaraði eg hegnisliga, at hon í minsta lagi er øðrvísi.
Tí øðrvísi er hon. Hon smakkar sum gulløl blandað við appelsindjús. Onkur helt, at hon smakkaði av ananasdjúsi. Hvat loyniliga kryddaríið – ið tíðindaskrivið reypar um – man vera, dugi eg hinvegin ikki at siga, men tað er ivaleyst okkurt appelsinkent, eins og hveitiølssiðvenjan í Belgiu býður. Ekstrema yvirgeringin ger, at einastu smakkirnir, ið reiðiliga rína við, eru frukt og alkohol.
Ivaleyst er hetta júst orsøkin til, at Rock All Wheat Bear kann gerast ein stórseljari millum ungar kvinnur, ið vilja drekka sterkt, lættglíðandi øl. Hetta er ivaleyst ein øl, ið riggar væl á Eclipse ella Cippo, har kundarnir hava tað kombineraða málið at svala sær á og at økja um promilluna. Út frá hesi analysuni er væntandi, at nýggja hveitiølið hevði selt væl.
Góður leskidrykkur
Tað løgna – og umvent tí, ið man vanliga upplivir við dygdarhveitiølum sum t.d. Hoegaarden – so verður Rock All Wheat Bear betri, tess fleiri munnar mann drekkur. Vanligt er annars, at tann fyrsti sippurin gevur tað mest jómfrúliga upplivilsið. Men í hesum føri verður tú nærum álopin av ølini, tá tú tekur hana til tín. Tá man hevur sitið við ølini eina løtu, hevur tungan tó vant seg við estetisku avbjóðingina, og eftir er tann frískligi fruktsmakkurin.
Tað er kanska lekkurt, men tað er ikki serliga gott øl. Men alt hevur sum sagt sína funktión. Eg kann t.d. væl ímynda mær, at Rock All Wheat Bear riggar væl við reyvini í runudíkinum á tjaldingarøkinum á G!, sum sólin skínur oman og niðan, og falskir guitarstreingir supplera sorgblíðar frændursangir. Men hvat man vil við eini hveitiøl á jóltíðum, tað dugi eg illa at síggja. Rock All Wheat Bear hóskar neyvan til nakað slag av mati yvirhøvur.
Sum sagt er talan um eina royndarøl, ið einans útkemur í 12 kaggum fyri fyrst. Tað er gott at vita, tí her er langt á mál til vit hava eina góða føroyska hveitiøl. Hinvegin kann tað eisini hugsast, at okkurt var galið við kagganum, ið Cafe Natúr hevði fingið.
Og til síðst: Í tíðindaskrivinum skrivar Føroya Bjór, at hetta er fyrstu ferð síðani tríatiárini, at føroyingar taka móti ófiltreraðum øli. Hetta er beinleiðis skeivt, tí bæði á Manhattan og á Hvonn Brasserie selja tey longu danska Royal Weiss, ið ikki er nakað gott øl, men munandi betri enn Rock All Wheat Bear.
Sámal Matras Kristiansen
No comments:
Pedagogikkur, løn og status
Prentað sum kronikk í Sosialinum 29. dec. 2017 ”Somu løn fyri somu útbúgving” er eitt slagorð, ið javnan hoyrist í hesum tíðum, tá fakb...
-
Prentað sum kronikk í Dimmalætting 4. august 2017 Í løtuni hava nógvir føroyingar summarfrí. Dagligu pliktirnar eru lagdar til síðis na...
-
Føroyar hava hesi seinastu árini upplivað ein stóran vøkstur innan ferðavinnu, og líkt er til, at hesin vøkstur fer at halda fram. Politika...
-
Í 2008 snúði løgtingsvalstríðið seg m.a. um betri umstøður til miðnámsskúlar. Hóast summi vóru ónøgd, vóru tey flestu tó fegin, tá hetta kj...


text:
«Eg komi skjótt,» so sigur himnakongur,
«tí skunda tær og drála ikki longur,
men slepp nú øllum, sum her darvar teg!
Tú vinnur aldri fram til perlugrindir,
um ikki her tú játtar tínar syndir
og elskar meg!»
2. «Eg komi skjótt,» so sigur himnadrottur.
Brátt lutast honum vald og allur máttur
at seta heimsins síðsta rættarting.
Tá fylkjast fyri honum allar tjóðir
og allar ættir, vándir menn og góðir
um jarðarkring.
3. Hann kemur brátt í øllum sínum veldi
at føra heim úr jarðarinnar eldi
tann skaran, sum við krossins fót fann frið.
Tá gleðibrosar lívsins mikli kongur –
tá mennist ævigt lívsins nýggi songur
við hansar lið.
4. Hann kemur skjótt og setur rættartingið.
Ja, halt tí fast, sum her tú hevur fingið,
at eingin krúnu tína taka skal!
Tí verður honum trúgvur tú til deyða,
tær lutast lívið páskamorgun reyða,
og sál er sæl!
Edm. í GarðiGoym tekstin


text:
Undirvísingarupplegg til elstu næmingarnir í fólkaskúlanum.
Fyrsta uppleggið er 2x2 tímar og er um fólkaræði í Myanmar. Her verður verður arbeitt við ymsum stýriskipanum við serligum atliti at fólkaræði. Grundarlagið undir upplegginum er filmurin: "Learning to be free", sum er ein av mongum Heimsfilmum frá Danida.
Í hesum evninum verða valplakatir hjá stórstu flokkunum á løgtingsvalinum í 2015 viðgjørdar.
Myndirnar byggja á tær valplakatir, sum vóru settar upp 10 dagar undan valinum í Havn.
Endamálið við hesum undirvísingaruppleggi er fyrst og fremst at fáa innlit í vinstra og høgra,
og loysing og samband í føroyskum politikki. Síðan er endamálið at síggja, hvar flestu valplakatir síggjast,
og hvussu valevni venda sær til veljaran við plakatum.
Stuttfilmur til eina undirvísingargongd um at greina og tulka ymsar miðlar í brúkarasamfelaginum. Høvuðspersónurin hevur einar sólbrillur, sum vísa honum loynda boðskapin í skeltum, plakatum og øðrum miðlum. Stuttfilmurin er treylari, brellbiti, til Sci-fi filmin ’They Live’ (John Carpenter, USA 1988).
Undirvísingarupplegg um átrúnað í politikki undan løgtingsvalinum í 2015. Her er ein stuttfilmur frá einum valevni í Miðflokkinum, og ein stuttfilmur frá einum valevni í Javnaðarflokkinum. At enda eru eini boð frá bispi um, at fólkakirkjan er ikki við í politiska valstríðnum.
Temasíðan er um løgtingsval og fólkastýri.
Málbólkurin er lærarar og næmingar í fólkaskúlanum.


text:
Í Kunoy gjørdi ein drongur tað til einkis við eina gentu, hann leingi hevði verið trúlovaður við, og giftist skjótt aftaná við eini aðrari gentu.
Tá ið brúdleypsdagur hansara var, og tey nýgiftu komu úr kirkjuni, lá eitt petti av hvítum toy á gøtuni fyri teimum. Tey undraðust, men gingu tó beinan vegin tvørtur um tað. Men tá ið tey reiðiliga vóru komin heim aftur, gjørdist brúðurin óð í høvdinum og var tað til sín doyggjandi dag.
Fólk hildu, at um brúðarparið hin dag hevði tikið toyið upp, sum á gøtuni lá, og kastað tað til síðis, so vildi einki ilt verið hent.
Andreas Weihe: “Søga og søgn”, 1933


text:
Í dag eru 100 dagar til Evropameistarastevnuna 2018, sum verður søgulig við tað at hetta er fyrsta veruliga samskipaða EM í svimjing, rógving, fimleiki, súkkling, frælsum ítrótti, triatlon og golf. Glasgow og Berlin verða í felag vertir fyri hesi stevnu, soleiðis at tað í Berlin verða eini 1500 sum fara at kappast í frælsum ítrótti, og í Glasgow eini 3200 sum fara at kappast í hinum ítróttunum.
Hetta stóra EM verður frá 2. til 12. august í Glasgow, og í Berlin frá 7. til 12. august. Úr Føroyum er ætlanin at senda í øllum førum ein avmarkaðan hóp av føroyskum svimjarum, umframt at vit eru onnur sum fara at loysa ymiskar uppgávur har, so sum Jon Hestoy í sambandi við ‘open water’ stevnuna á Loch Lomond.
Stevnan verður sjónvarpað til eina fjøld ið tey meta kanna verða upp til 1.03 milliard menniskju, og verður tað hartil skipað fyri øllum møguligum mentanarligum tiltøk í Skotlandi eisini, um sama mundi, sí Festival 2018
Hendan stevna er ikki eitt forleingilsi av Evropeisku Leikum, sum evropeiska olympiska nevndin skipaði fyri í Baku í 2019, men heldur eitt samtak millum nevndu ítróttir og evropeiska sjónvarpsfelagsskapin EBU. Næstu evropeisku leikir verða í Minsk í Hvítarusslandi í 2019, uttan svimjing.


text:
UM LÍV
Tryggingarfelagið LÍV hevur sín serkunnleika í og veitir eftirlønar- og persónstryggingar. Vit umsita stóran part av uppsparingini hjá føroyska arbeiðsmarknaðinum og hjá føroysku fakfeløgunum.
Sum størsti veitari á eftirlønarmarknaðinum er LÍV samstarvsfelagin, ið tryggjar lívskorini hjá meirilutanum av føroyingum á ellisárum. Grundarlagið fyri virksemið varð lagt í oktober mánaða 1966, tá lógin um Føroya Lívstrygging varð samtykt. 1. januar 1967 byrjaði virksemið hjá fyritøkuni.
Kjarnuvirðini hjá okkum eru serfrøði, opinleiki, trúvirði og tryggleiki.
Tal á teknaðum eftirlønartryggingum - 24.000
Samlað eftirlønaruppsparing pr. 31.12.2017 uml. 4,5 mia. kr.
Stóra eftirlønaruppsparingin gevur møguleika fyri góðum avtalum á virðisbrævamarknaðinum og soleiðis einum betri avkasti.
Tað er kundin, sum eigur LÍV og fær ágóðan av vinninginum hjá felagnum.
Føroya Lívstrygging er sett á stovn við løgtingslóg 10. oktober 1966, virksemið hjá fyritøkuni byrjaði 1. januar 1967. Føroya Lívstrygging hevur síðan byrjan virkað sum ein sjálvstøðug fyritøka. Hóast hetta hevði Føroya Lívstrygging fram til 1998 eitt tætt tilknýti til Tryggingarsambandið Føroyar - í dag Betri Trygging - og feløgini høvdu somu stjórn og nevnd. Frá 1998 minkaði tilknýtið niður í nærum einki. Føroya Lívstrygging fekk egna stjórn og nevnd og varð 1. januar 2000 umskipað til partafelag. Síðani 2008 hevur fyritøkan í dagligari talu verið nevnd LÍV.
Í dag er okkara eftirlønarvirksemi býtt í tveir partar:
• Eftirlønaravtalur, sum stavað frá tíðini undan ár 2000, liggja í P/F LÍV, Lívs- og pensjónstryggingarfelag, sum verður rikið við landskassaveðhaldi. Her verður ikki nýteknað.
• Eftirlønaravtalur frá 1. januar 2000 og frameftir liggja í P/F Tryggingarfelagið LÍV. Sama er galdandi fyri samlagstryggingaravtalurnar, sum gjørdar eru við LÍV. Hesar avtalur eru ikki fevndar av landskassaveðhaldi.
Tað er P/F LÍV Holding, sum í dag eigur P/F Tryggingarfelagið LÍV og umsitur P/F LÍV, lívs- og pensjónstryggingarfelag og dótturfeløgini í LÍV samtakinum.
Vanliga verður sagt, at vit halda til í Quillingsgarði, ið er eitt av elstu húsunum í Havnini. Hetta er tó minsti parturin av okkara hølum, og húsast vit í seks samanbygdum húsum. Nevnast kann, at t.d. Wenzel Petersen, Aage Dahl og Sápuhúsið eisini hava havt sítt virksemið her.
Við søluni av LÍV eigur kundin nú LÍV-Samtakið umvegis P/F Fakfelag og Ognarfelagið LÍV.
Endamálið hjá LÍV er at veita viðkomandi eftirlønartryggingar, ið nøkta tørvin hjá tí einstaka á føroyska arbeiðsmarknaðinum.
LÍV byggir virksemið á, at tryggingartakarin hevur innlit, kennir seg tryggan og fær allan ágóðan av virksemi felagsins.
LÍV vil framhaldandi vera tað størsta eftirlønartryggingarfelag, sum flestu føroysku feløg, virkir og starvsfólk kenna sum besti veitarin av eftirlønartryggingum.
Ágóðin hjá felagnum skal koma viðskiftafólkum felagsins til góðar.
Tað er felagsins visjón at uppbyggja burðardygt, langsiktað og álitisvekjandi samstarv, sum tryggjar teg og tíni. Vit ynskja at vera har, tá ið tú hevur tørv á okkara tænastu í sambandi við eftirløn, óarbeiðsføri, ávísar hættisligar sjúkur v.m. og hjá avvarðandi í sambandi við deyðsfall.
Eftirlønaruppsparingin skal koma føroyska samfelagnum tilgóðar, í tann mun hetta eisini tænir viðskiftafólkum felagsins.
Fyri kundar og samstarvfelagar ynskja vit, at okkara missjón og visjón koma kundum, samstarvsfelagum og samfelagnum til góðar ígjøgnum:
- Hægstu serfrøði á okkara virkisøki
- Opinleika og innlit í okkara virksemi og í kundans
- Álit og trúvirði á tað arbeiðið, vit gera, og á tær tænastur, vit veita ígjøgnum eitt langt samstarv
- At tann ágóði, felagið fær, kemur kundunum til góðar.
Okkara mál er at veita eina góða tænastu til fakfeløg, vinnufyritøkur og einstaklingar. Vit ynskja, at vera fyrsta valið hjá føroyingum, tá tað snýr seg um at tekna eina persónstrygging og/ella at gera eina virðisgevandi uppsparing til eftirlønaraldur. Í virksemi okkara, síggja vit dagliga at vit gera mun, og okkara málsetningur fyri komandi árini er, framhaldandi at virka fyri eini munagóðari virðisøking til einstaka kundan.
Við góðari ráðgeving og kappingarførum tænastum, umsita vit í dag uml. 65% av eftirlønar-marknaðinum í Føroyum. Hetta er eitt álit sum okkara dugnaligu starvsfólk taka í størsta álvara.
OGNARVIÐURSKIFTI
Tað er kundin, sum eigur P/F LÍV-Holding umvegis Ognarfelagið LÍV og P/F Fakfelag.
Málsetningurin er áhaldandi at veita eina góða tænastu og bera vinningin aftur gjøgnum góðar tryggingar, lágan rakstrarkostnað og eitt munagott avkast á eftirlønaruppsparingini.
Vit síggja í dagliga virksemi okkara, at vit gera mun, og fara vit áhaldandi at virka fyri einari øktari virðisøking til einstaka kundan komandi árini.
TÍÐINDASKRIVIÐ FRÁ UTTANRÍKIS- OG VINNUMÁLARÁÐNUM 9. JUNI 2016
“Tryggingareftirlitið og Tryggingarráðið hava góðkent gjørda sáttmálan millum Uttanríkis- og Vinnumálaráðið og fakfeløgini (P/F Fakfelag) um keyp av upp til 50% av partapeninginum í P/F LÍV Holding.
Samstundis er avhendingarsáttmálin um 50% av partapeninginum til Ognarfelagið Lív góðkendur.
Avhendingardagurin var partanna millum avtalaður til 1. juni 2016, men fyri at fáa øll praktisk og formlig viðurskifti avgreidd við sjálva yvirtøkuna, hava partarnir avrátt, at sjálv avhendingin fer fram hósdagin 1. september 2016, tá P/F Fakfelag og Ognarfelagið LÍV fáa síni partabrøv og landskassin avrádda keypspeningin.”
P/F LÍV-Holding - LÍV I
Formansskapurin er seinast valdur á aðalfundi 3. apríl 2017
· Selma Ellingsgaard, forkvinna
· Regin Olsen, næstformaður
· Sofus Debes Johannesen, kassameistari
· Eyðdis Ellendersen, tiltakslimur fyri næstformannin
Umboðsráðslimir
P/F Fakfelag eigur 33,33% av partapeninginum í P/F LÍV-Holding.
P/F Fakfelag hevur í einum tíðarskeiði upp til 10 ár frá 1. september 2016 at rokna, rætt til at keypa tann partapening, sum Uttanríkis- og Vinnumálaráðið eigur í felagnum - svarandi til 16,67% - soleiðis, at samlaði ognarluturin gerst 50% av P/F LÍV Holding.
Stjóri: Óluva í Gong - Felagið Føroyskir Sjúkrarøktarfrøðingar
Talsmaður vegna P/F Fakfelag er: Pætur Niclasen, paetur@skfelag.fo.
Nevndarlimir:
Pætur Niclasen, nevndarformaður - S&K felagið
Súni F. Selfoss - Starvsmannafelagið
Óluva í Gong - Felagið Føroyskir Sjúkrarøktarfrøðingar
Bjørg Jacobsen - Føroya Tele
Suni Simonsen - Føroya Handverkarafelag
Ólavur Gunnarsson - Føroya Maskinmeistarafelag
Jógvan Philbrow - Føroya Pedagogfelag
Tey 20 fakfeløgini, sum mynda P/F Fakfelag eru:
Arbeiðsgevarar flyta eftirløn á hetta kontonummar: 9181-478.898.4.
Privat inngjøld, sum ikki rinda skatt, verða goldin umvegis PBS.
Etiskt og sosialt ráðiligar íløgur
Íløguvirksemið hjá Tryggingarfelagnum LÍV (Lív 2) og LÍV lívs- og pensjónstryggingarfelagnum (Lív 3) verður skipað soleiðis, at málið um hægst møguligt avkast verður rokkið, samstundis sum atlit verða tikin til, at íløgurnar eru etiskt og sosialt ráðiligar.
Tann størsti parturin av íløgunum hjá báðum feløgunum verður umsitin av íløgurøktarum uttan fyri felagið. Í avtalum við íløgurøktararnar verður skrivað, at dentur áhaldandi skal leggjast á at halda grundleggjandi mannarættindi. Málið er, at ILO-sáttmálin um ikki at misnýta barnaarbeiði, ikki at gera nýtslu av tvingsilsarbeiði, ikki at gera mismun millum kyn á arbeiðsplássinum og at virða felagafrælsið verður hildin.
Umframt hetta leggja vit dent á ikki at gera íløgur í feløg, ið framleiða ella menna tyssibumbur, kjarnorkuvápn, landminur ella avgerandi lutir í hesum sambandi. Heldur ikki verða íløgur gjørdar í feløg, hvørs høvuðsvirksemi er tubbaksframleiðsla ella hevur høvuðsinntøku frá hesum virksemi.
Gerst íløgurøktarin kunnugur við, at felag, ið Tryggingarfelagið LÍV (Lív 2) og LÍV lívs- og pensjónstryggingarfelagið (Lív 3) hevur gjørt íløgu í, opinlýst ikki heldur omanfyristandandi reglur, verður boðað tryggingarfeløgunum frá hesum. Harumframt hevur íløgurøktarin skyldu til at boða frá, um ein fyritøka, sum tryggingarfeløgini eiga partabrøv í, gerst partur av almennari atfinning ella er drigin upp í sakarmál av stórum týdningi viðvíkjandi etiskum, sosialum ella umhvørvisligum viðurskiftum, sum hava við atburðin hjá fyritøkuni at gera.
Fyri at tryggja opinleika um partabrævaíløgurnar verður listin við øllum partabrøvum við síðst farna árslok lagdur á heimasíðuna hjá LÍV.
Samtykt á nevndarfundi 23. juni 2008
Í 2012 legði LÍV um frá miðal- til marknaðarrentu. Samstundis bleiv gjørd ein nýggj íløguskipan fyri allar kundar, sum hava eina marknaðarrentuavtalu. Á tryggingarmáli nevnist hetta ein lívlagað skipan, sum merkir, at íløgurnar verða gjørdar við atliti til, hvussu stutt er eftir fram til eftirlønaraldur.
Íløgurnar verða gjørdar í tveimum bólkum. Munurin á hesum bólkum er býtið millum láns- og partabrøv. Teir kundar, sum hava millum 0 og 10 ár fram til eftirlønaraldur, fáa tillutað eitt vektað íløguavkast úr bolki 1 og 2.
DØMI: Kundi við 4 árum fram til eftirlønaraldur fær tillutað 40% av avkastinum úr bólki 1 og 60% av avkastinum úr bólki 2.
Ein lívlagað íløguskipan gevur okkum betri møguleikar at laga íløguprofilin til einstaka kundan fyri at fáa betri javnvág millum aldur og tiknan íløguváða.
Íløgupolitikkur felagsins er at spjaða íløgurnar soleiðis, at felagið ikki verður so meint rakt, um ein íløguflokkur ikki gevur nøktandi avkast.
Tú sleppur frá at velja millum váðabólkar og fylgja við marknaðargongdini, tí vit gera hetta fyri teg. Undir "Íløguyvirlit fyri LÍV II og III" finnur tú eitt fullfíggjað virðisbrævayvirlit, sum vísir, hvørjar íløgurnar hjá felagnum eru.
Lívlagaða eftirlønarskipanin er lýst á myndini niðanfyri.
ÁRSFRÁGREIÐINGAR
Heinta ársfrásøgn og hálvársfrásøgn 2016 niðanfyri sum pdf
Heinta ársfrásøgn og hálvársfrásøgn 2015 niðanfyri sum pdf
Heinta ársfrásøgn og hálvársfrásøgn 2014 niðanfyri sum pdf
Heinta ársfrásøgn og hálvársfrásøgn 2013 niðanfyri sum pdf
Heinta ársfrásøgn 2011 niðanfyri sum pdf
Heinta ársfrásøgn 2010 niðanfyri sum pdf
Heinta ársfrásøgn 2009 niðanfyri sum pdf


text:
Hví er tað umráðandi at tinglýsa?
Rættindi yvir fasta ogn skulu tinglýsast fyri at verða galdandi móti avtalum um ognina og rættaratsókn. Hetta er eitt nú, um seljarin selur ognina 2 ferðir. Tað er tí umráðandi at fyrsti keypari fær tinglýst sín rætt til ognina, so hesin rættur ikki verður mistur, um nú 2. keypari fær tinglýst sín rætt fyrst. Skjøl skulu tinglesast fyri at tryggja síni rættindi móti triðja fólki. Hetta kann standast av, at sama ogn verður seld tvær ferðir, ella onnur avtalað verður gjørd við annan persón.
Brúksrættur
Brúksrættur er avmarkaður rættur til at ráða yvir, eitt nú fastari ogn. Brúksrættur kann avtalast ella vera galdandi sum liður í almennum reglum. Dømi uppá brúksrætt er leiga av fastari ogn. Munurin millum ein brúksrætt og ein ognarrætt er, at brúksrættur er avmarkaður í tíð og/ella vavi.
Servituttur
Ein servituttur gevur rætt til at ráða yvir eini fastari ogn í avmarkaðum vavi.
Hvat er ein hjúnarsáttmáli?
Ein hjúnasáttmáli er ein avtala millum hjúnafelagarnar um ognarviðurskiftini, ið skulu vera í hjúnabandinum. Um hjúnasáttmáli ikki verður gjørdur er alt felags ogn. Tað vil siga, at øll ogn verður deild við deyða ella hjúnaskilnað. Hjúnafelagarnir kunnu við hjúnasáttmála avtala, at tað skal vera serogn í hjúnabandinum. Tær ognirnar, ið eru undir serognini verða ikki deildar við deyða ella hjúnaskilnað.
Kostnaður fyri váttanir, avrit av skjølum o.a
Fyri váttanir, avskriftir, útskriftir, fotoavrit ella líknandi er kostnaðurin 50 kr.
Kæra
Kærumál skulu reisast innan 4 vikur. Kærufreistin er roknað frá tí degi, viðkomandi hevur fingið frásøgn um avgerðina. Viðmerking um kæru verður beinanvegin førd inn í dag- ella tingbókina.
Dagbók
Dagbókin er ein listi av skjølum til eina ávísa ogn, ið eru send inn til tinglýsing. Hesi eru tó enn ikki viðgjørd og sett inn í tingbókina.
Tingbók
Tingbókin er almenn. Her verða rættindi yvir fasta ogn skrásett, so sum eigaraviðurskifti, byrður, servituttir, veð og annars lóghald og úttøka um sovorðin eru.
Søgan, lógin og hagtøl
Tinglýsingin hevur verið fyrisitin av danska Domstolsstyrelsen fram til 2006. Tann 1. februar 2006 kom tinglýsingin undir Innlendismálaráðið, fyri síðani 1. juni 2007 at gerast ein partur av Umhvørvisstovuni. Virksemið hevur sum endamál at føra øll skjøl inn í dagbók og tingbók eftir føstum reglum, serliga samsvarandi løgtingslóg um tinglýsing frá 16. august 1962.
Inngjaldið av tinglýsingargjøldum varð í 2008 broytt soleiðis, at inngjaldið fór frá at hava verið tengt at játtanini til tinglýsing til at fara beinleiðis í landskassan. Løgtingslógirnar, Løgtingslóg nr. 76 frá 17. mai 1994 um tinglýsingargjøld v.m. og Løgtingslóg nr. 8 frá 28. februar 2006 um tinglýsingaravgjald, vórðu broyttar 2. og 10. juni 2008. Tinglýsingargjaldið hækkaði úr kr. 100 upp í kr. 1000. Samstundis var eisini broytt at lániskjøl skuldu rinda 0,5 % av veðtryggjaðu upphæddini í tinglýsingaravgjaldi. Hetta merkir, at lániskjøl nú eru javnsett við ognarheimildarskjøl (t.d. skeytir) í sambandi við útrokningina av tinglýsingaravgjaldinum.Tinglýsingaravgjaldið hækkaði úr 0,5 % upp í 1,0 % frá 1. januar 2016. Hækkingin hevur tó ikki virknað fyri avtalur, sum eru gjørdar frammanundan 1. januar 2016, og sum eru latnar tinglýsingarstovuni til tinglýsingar innan 1. februar 2016 (Løgtingslóg nr. 8 frá 28. februar 2006 um tinglýsingaravgjald, sum seinast broytt við løgtingslóg nr. 156 frá 23. desember 2015).
Skjøl skulu latast inn í seinasta lagi kl. 12.00
Øll skjøl, sum skulu tinglýsast, verða at senda til Umhvørvisstovuna og samstundis skal peningur fylgja við ella kvittan frá peningastovni. Móttøkan á Umhvørvisstovuni tekur ímóti Visa korti.
Kontonnummar sum peningur kann flytast á
P/F Betri Banki 9181 - 1752911
P/F Bank Nordik 6460 - 1725221
Vilt tú vita meira um tinglýsing, ring tlf 358020, ella send okkum ein teldupost til tinglysing@us.fo


text:
Men umframt at spegla veruleikan, er málið eisini umráðandi, tá tað kemur til at signalera virðing og her býr orsøkin til mína skundmiklu viðmerking. Tí í viðmerking á Vágaportalinum verður irritatiónin yvir politiskt korrektan málburð eftir míni meting strekt í órímiligan mun til eisini at fevna um orð sum samkynd, ið verða lýst "litleys". Ólavur í Beiti skrivar: "Alt tað eg veit, og eisini alla mína tíð, hava orðini rumpari og reyvari verið brúkt í føroyska málinum, har tað verður tosað og livir sítt fríska lív. Samkynningur og øll hesi litleysu orðini eru púra óbrúklig, tí samkynd er eitt felagsorð fyri bæði kynini. At vera samkyndur er at vera homoseksuellur - tað eru reyvarar/rumaparar og leppur. Skulu vit nú gevast at brúka vanlig orð í almenna rúminum, bara tí ein fámentur bólkur leikar í, tá ið orðini verða brúkt, ella skulu vit gera, sum gjørt verður, tá ið bumbur bresta ymsastaðni í heiminum á jarnbreytarstøðum og í flogførum, bara ferðast meira? Eg havi longu valt, og tað er tað seinna!....".
Eitt er, at samanburðurin millum samkynd, ið ynskja somu sjálvsøgdu borgararættindi sum onnur og so terroristar, er burtur úr vón og viti. Men tað er umráðandi hjá okkum at hugsa um orðini, vit brúka.
Orð sum "rumparar/reyvarar" eru niðrandi hugsað og við hesum orðum fert tú í grundini inn undir dýnina hjá øðrum fólkum við at relatera til ein heilt ávísan part av kynslívinum. Hvat rakar tað okkum hvat onnur fólk gera undir dýnuni? Hetta er eisini ein óneyv orðing, tí analsex er vanlig praksis millum øll møgulig onnur enn samkynd mannfólk. Tílíkar fossilar máliskur spegla eitt óttafult samfelag frá fyrr í tíðini, frá tíðini áðrenn 266B og Pride 2012. At basa tílíkum máliskum er ikki dømi um vatndeyvan politiskan korrektleika, tað snýr seg um at virða fjølbroytnið, at virða hvønn annan og at koma okkum fram og víðari inn í framtíðina saman við restini av tí fría heiminum.
http://www.vagaportal.fo/pages/posts/ta-id-runnid-verdur-undan-veruleikanum-22887.php